c: text/html

text:
8 Le ɣeyiɣi aɖe megbe la, David si Filistitɔwo,+ eye wòbɔbɔ wo ɖe anyi,+ eye David xɔ Meteg-Ama le Filistitɔwo si.2 Eɖu Moabtɔwo+ hã dzi, ena womlɔ anyi ɖe anyigba, eye wòdzidze wo kple ka. Edzidze ka eve be woawu, eye wòdzidze ka ɖeka be woawo ya natsi agbe.+ Ale Moabtɔwo zu David fe subɔviwo hexea adzɔ nɛ.+3 David ɖu Zoba-fia+ Hadadezer, Rehob vi hã dzi, esime Hadadezer dze mɔ yina be yeagakpɔ ŋusẽ ɖe Frat-tɔsisi la fe nutoa dzi.+4 David lé sɔdola akpe ɖeka alafa adre kple aʋawɔla afɔzɔla akpe blaeve le efe amewo dome. Eye David tso agbeka na sɔ siwo katã wotsi ɖe tasiaɖamwo ŋu la, negbe wo dometɔ alafa ɖeka koe wòsusɔ ɖi.+5 Esi Siriatɔ siwo le Damasko+ va be yewoakpe ɖe Zoba-fia Hadadezer ŋu la, David wu ame akpe blaeve vɔ eve le Siriatɔawo dome.+6 Emegbe David ɖe asrafohawo ɖo Siriatɔwo fe du Damasko me, eye Siriatɔwo zu David fe subɔviwo, eye woxea adzɔ nɛ. Yehowa kpena ɖe David ŋu wòɖua dzi le afi sia afi si wòyi.*+7 Azɔ hã, David xɔ sikakpoxɔnu kotoowo le Hadadezer fe aʋawɔlawo si, eye wòtsɔ wo va Yerusalem.+8 Eye Fia David lɔ akɔbli geɖe ŋutɔ tso Beta kple Berotai, siwo nye Hadadezer fe duwo me.9 Hamat-fia+ Toi se be David ɖu Hadadezer fe aʋakɔ blibo la dzi.+10 Eya ta Toi dɔ via Yoram ɖe Fia David gbɔ be wòabia efe fɔfɔme ta se, eye wòakafui le esi wòwɔ aʋa kple Hadadezer, eye wòɖu edzi ta (elabena Hadadezer wɔa aʋa kple Toi enuenu), eye wòtsɔ klosalonuwo kple sikanuwo kpakple akɔblinuwo ɖe asi vɛ.11 Fia David kɔ esiawo hã ŋu na Yehowa hekpe ɖe dukɔ siwo katã wòbɔbɔ ɖe anyi siwo fe klosalo kple sika ŋu wòkɔ la ŋuti.+12 Exɔ wo le Siriatɔwo, Moabtɔwo,+ Amonitɔwo, Filistitɔwo+ kple Amalektɔwo+ si hekpe ɖe nu siwo wòha le Hadadezer,+ Zoba-fia, Rehob vi si la ŋu.13 Azɔ hã, David fe ŋkɔ nyɔ esi wògbɔ tso Edomtɔwo sife, ewu ame akpe wuienyi le Dzebali la me.+14 Eye wòɖe asrafohawo ɖo Edom. Eɖo asrafohawo ɖe Edom blibo la katã, eye Edomtɔwo katã va zu David fe subɔviwo.+ Yehowa kpena ɖe David ŋu wòɖua dzi le afi sia afi si wòyi.+15 David ɖu fia ɖe Israel blibo la dzi,+ eye David tsoa afia hedrɔ̃a ʋɔnu dzɔdzɔe+ na efe dukɔ blibo la.+16 Yoab,+ Zeruya vi le aʋakɔ la nu, eye Yehosafat,+ Ahilud vi nye nuŋlɔla.17 Zadok,+ Ahitub vi kple Ahimelek, Abiatar vi nye nunɔlawo, eye Seraya nye agbalẽŋlɔla.18 Benaya,+ Yehoyada vi le Keretitɔwo kple Peletitɔwo+ nu. Ke David viwo ya nye dɔnunɔlawo.*
Etenuŋɔŋlɔ
^ Alo, “Yehowa xɔna na David le afi sia afi si wòyina.”

robotstxt: allowed

filter: keep


text: 11 Dukɔ la fe amegãwo nɔ Yerusalem;+ ke dukɔ la dometɔ susɔeawo dzidze nu,+ ne woakplɔ wo dometɔ ɖeka le ame ewo ɖe sia ɖe dome vɛ be wòava nɔ du kɔkɔe Yerusalem me, ne asieke bubuawo nanɔ du bubuawo me.2 Eye dukɔ la yra ŋutsu siwo katã lɔ̃ faa be yewoava nɔ Yerusalem.3 Nutoa* dzi kpɔla siwo nɔ Yerusalem woe nye esiwo gbɔna. (Ame siwo susɔ le Israel-viwo, nunɔlawo, Lewi viwo, gbedoxɔmesubɔlawo*+ kple Salomo fe subɔviwo+ fe viwo katã dome ya nɔ Yuda du bubuawo me, wo dometɔ ɖe sia ɖe nɔ eya ŋutɔ fe anyigba dzi, le efe du me.+4 Yuda vi aɖewo kple Benyamin vi aɖewo hã nɔ Yerusalem.) Ame siwo nye tatɔwo tso Yuda viwo domee nye Ataya, si nye Uziya vi, Zakariya vi, Amariya vi, Sefatiya vi, Mahalalel vi tso Perez+ viwo dome,5 Maaseya, si nye Baruk vi, Kolhoze vi, Hazaya vi, Adaya vi, Yoyarib vi, Zakariya vi, tso Sela viwo dome.6 Perez vi siwo katã nɔ Yerusalem la le ame alafa ene blaade vɔ enyi, eye wonye ŋutsu veviedolawo.7 Ame siwo tso Benyamin viwo domee nye Salu,+ si nye Mesulam vi, Yoed vi, Pedaya vi, Kolaya vi, Maaseya vi, Itiel vi, Yesaya vi,8 hekpe ɖe Gabai kple Salai fe afekɔwo ŋu, wole ame alafa asieke blaeve vɔ enyi;9 Yoel, si nye Zikri vi, ye nye wofe dzikpɔla, eye Yuda, Hasenua vi, nye dua dzi kpɔla fe kpeɖeŋutɔ.10 Ame siwo tso nunɔlawo domee nye: Yedaya, si nye Yoyarib vi, Yakin,+11 Seraya, si nye Hilkiya vi, Mesulam vi, Zadok vi, Merayot vi, Ahitub+ vi, eye wònye ŋgɔxɔla le Mawu vavã la fe afe* la me,12 wo nɔvi siwo nye afe la me dɔwɔlawo le ame alafa enyi blaeve vɔ eve; Adaya, si nye Yeroham vi, Pelaliya vi, Amzi vi, Zakariya vi, Pashur+ vi, Malkiya vi,13 kple nɔvia siwo nye tatɔwo le wo fofowo fe afekɔwo nu le ame alafa eve blaene vɔ eve, kple Amasai, si nye Azarel vi, Ahzai vi, Mesilemot vi, Imer vi,14 kple nɔvia siwo nye ŋutsu kalẽtɔ sesẽwo, wole ame alafa ɖeka blaeve vɔ enyi, eye dzikpɔla si nye Zabdiel, si tso fome xɔŋkɔ aɖe me, le wo nu.15 Ame siwo tso Lewi viwo domee nye: Semaya,+ si nye Hasub vi, Azrikam vi, Hasabiya vi, Buni vi,16 Sabetai+ kple Yozabad,+ wotso Lewi viwo fe tatɔwo dome, eye wole Mawu vavã la fe afe la fe gotadɔwo nu;17 Mataniya,+ ame si nye Mika vi, Zabdi vi, Asaf+ vi, si nye kafukafuhawo dzi kpɔla la, doa kafukafuha ɖa le gbedoɖaɣi,+ eye Bakbukia nye evelia kplɔe ɖo le nɔviawo dome, hekpe ɖe Abda, si nye Samua vi, Galal vi, Yedutun+ vi ŋu.18 Lewi vi siwo katã le du kɔkɔe la me la le ame alafa eve blaenyi vɔ ene.19 Agbonudzɔlawoe nye Akub, Talmon+ kple wo nɔvi siwo nye dzɔlawo le agboawo nu, wole ame alafa ɖeka blaadre vɔ eve.20 Ke ame siwo susɔ le Israel-viwo, nunɔlawo kple Lewi viwo dome ya nɔ Yuda du bubuawo katã me, eye wo dometɔ ɖe sia ɖe nɔ eya ŋutɔ fe anyigba dzi.*21 Gbedoxɔmesubɔlawo*+ nɔ Ofel;+ eye Ziha kple Gispa le gbedoxɔmesubɔlawo* nu.22 Ame si nye Lewi viwo fe dzikpɔla le Yerusalem ye nye Uzi, si nye Bani vi, Hasabiya vi, Mataniya+ vi, Mika vi, eye wòtso hadzila Asaf viwo dome; eyae le Mawu vavã la fe afe la fe dɔ la nu.23 Elabena fia la de se le hadzilawo ŋuti,+ eye woɖo be woanɔ nu siwo hiã wo gbe sia gbe la nam wo.24 Petahiya, si nye Mesezabel vi, tso Yuda vi Zera viwo dome la, nye fia la fe aɖaŋuɖola* le dukɔ la fe nya sia nya gbɔ kpɔkpɔ me.25 Ke wo nɔfewo kple wo ŋu anyigbawoe nye esi: Yuda viwo dometɔ aɖewo nɔ Kiriat-Arba+ kple eŋu duwo, Dibon kple eŋu duwo kpakple Yekabzeel+ kple eŋu kɔfewo me,26 kple Yesua, Molada,+ Bet-Pelet,+27 Hazar-Sual+ kpakple Beer-Seba kple eŋu duwo me,28 Ziklag+ kpakple Mekona kple eŋu duwo,29 En-Rimon,+ Zora,+ Yarmut,30 Zanoa,+ Adulam kple wo ŋu kɔfewo, Lakis+ kple eŋu gblewo kpakple Azeka+ kple eŋu duwo me. Eye wonɔ* Beer-Seba va se ɖe keke Hinom Bali+ la me ke.31 Benyamin viwo nɔ Geba,+ Mikmas, Aya kpakple Betel+ kple eŋu duwo me,32 Anatot,+ Nob,+ Ananiya,33 Hazor, Rama,+ Gitayim,34 Hadid, Zeboim, Nebalat,35 Lod kple Ono,+ si nye aɖaŋudɔwɔlawo fe bali la me.36 Eye woɖo Lewi viwo fe hatsotso siwo nɔ Yuda la dometɔ aɖewo ɖe Benyamin.


text: 21 Esi Kanaantɔ, Arad-fia+ si le Negeb* se be Israel to Atarim mɔ gbɔna la, eho ɖe Israel ŋu eye wòɖe aboyo wo dometɔ aɖewo.2 Eye Israel ɖe adzɔgbe na Yehowa be: “Ne àtsɔ dukɔ sia ade asi nam la, ekema nye hã matsrɔ̃ wofe duwo gbidigbidi.3 Yehowa ɖo to Israel fe gbe, eye wòtsɔ Kanaantɔwo de asi na wo, ale wotsrɔ̃ wo kple wofe duawo gbidigbidi. Eya ta wona ŋkɔ tefe la be Horma.*+4 Esi wole mɔa dzi tso Hor To+ la gbɔ, eye woto mɔ si ɖo ta Ƒudzĩ la gbɔ be yewoagɔdɔ̃ mɔ ato Edom-nyigbaa+ ŋu la, mɔzɔzɔ la na nu va te dukɔ la ŋu.*5 Eye dukɔ la fo nu le Mawu kple Mose+ ŋu be: “Nu ka tae miekplɔ mí tso Egipte be míaku ɖe gbea dzi? Elabena abolo kple tsi mele afi sia o,+ eye nuɖuɖu nyɔŋu sia ti mí* azɔ.”+6 Ale Yehowa dɔ da vɔ̃ɖiwo ɖe dukɔ la dome, eye woɖu dukɔ la, ale be Israel-vi geɖe ku.+7 Eya ta dukɔ la va Mose gbɔ va gblɔ be: “Míewɔ nu vɔ̃, elabena míefo nu le wò kple Yehowa ŋu.+ Ðe kuku na Yehowa, ne wòaɖe daawo ɖa le mía dome.” Ale Mose ɖe kuku ɖe dukɔ la ta.+8 Eye Yehowa gblɔ na Mose be: “Wɔ da vɔ̃ɖi la fe nɔnɔme nàtsɔ aku ati ŋu. Eye ne da ɖu ame aɖe la, ekema wòafɔ ta dzi akpɔe, ne wòatsi agbe.”9 Enumake Mose tsɔ akɔbli wɔ da+ tsɔ ku ati ŋu,+ eye ne da ɖu ame aɖe, eye wòfɔ ta dzi kpɔ akɔblida la ko la, etsia agbe.+10 Emegbe Israel-viwo ho heva fu asaɖa anyi ɖe Obot.+11 Emegbe woho tso Obot va fu asaɖa anyi ɖe Iye-Abarim+ le gbedzi, afi si dze ŋgɔ Moab le ɣedzefe gome.12 Wogaho tso afi ma heva fu asaɖa anyi ɖe Zered Bali la nu.+13 Wogaho tso afi ma heva fu asaɖa anyi ɖe Arnon nuto+ me, le gbedzi le Amoritɔwo fe lifo dzi, elabena Arnon ye nye Moab fe lifo le Moabtɔwo kple Amoritɔwo dome.14 Esia tae wogblɔ le Yehowa fe Aʋawɔwɔwo fe agbalẽ la me be: “Waheb du si le Sufa kple Arnon Baliwo15 kpakple baliawo fe aga* siwo ɖo ta Ar nutowo me, eye wòdo lifo na Moab.”16 Emegbe woho tso afi ma va Beer. Vudo sia ŋue Yehowa gblɔ na Mose le be: “Ƒo dukɔ la nu fu, ne mana tsi wo.”17 Ɣemaɣi Israel dzi ha sia be:“Oo vudo, dzi tsi! Mixe haa!18 Amegãwoe ɖe vudoa; dukɔ la fe bubumewoe ɖee,Gbeɖela fe atikplɔ wotsɔ ɖee, woawo ŋutɔwo fe atikplɔwoe wotsɔ ɖee.”Eye woho tso gbe sia dzi yi Matana.19 Tso Matana wova Nahaliel, eye tso Nahaliel wova Bamot.+20 Tso Bamot wova bali si le Moab-nyigba+ dzi la me, le Pisga To+ la dzi, afi si dze ŋgɔ Yesimon.*+21 Eye Israel dɔ ame ɖe Amori-fia Sihon gbɔ be:+22 “Na míato wò anyigba dzi ayi. Míadze ɖe agble alo waingble aɖeke me o. Míano vudo aɖeke me tsi o. Fia Ƒe Mɔ la dzi míato, va se ɖe esime míeto wò anyigba dzi yi.”+23 Ke Sihon meɖe mɔ na Israel be wòato yefe anyigba dzi ayi o, ke boŋ Sihon fo efe dukɔ la nu fu, eye wòho yi gbea dzi ɖakpe aʋa kple Israel le Yahaz.+24 Gake Israel si wo kple yi+ hexɔ wofe anyigba,+ tso Arnon+ yi Yabok+ si te ɖe Amonitɔwo ŋu, elabena Yazer+ ye nye Amonitɔwo fe lifo.+25 Ale Israel xɔ du siawo katã, eye wonɔ Amoritɔwo+ fe duwo katã me, Hesbon kple eŋu duwo katã.26 Elabena Hesbon nye Amori-fia Sihon fe du. Eyae wɔ aʋa kple Moab-fia tsã hexɔ efe anyigba blibo la katã le esi va ɖo keke Arnon ke.27 Esia tae ahamasilawo gblɔna be:“Miva Hesbon.Mina woatso Sihon du la ahaɖo egɔme anyi.28 Elabena dzo bi tso Hesbon, dzofaɖe tso Sihon fe du la me.Efiã Ar le Moab, efiã ame siwo fe nuxefewo le Arnon.29 Moab, baba na wò! Oo Kemos+ fe amewo, mia nu ayi!Ena viaŋutsuwo zu sisilawo, eye Amori-fia Sihon ɖe aboyo vianyɔnuwo.30 Mina míada akplɔ wo.Hesbon atsrɔ̃ va se ɖe keke Dibon+ ke;Mina míatsrɔ̃e va se ɖe Nofa ke;Dzo abi ade Medeba+ ke.”31 Eye Israel nɔ Amoritɔwo fe anyigba dzi.32 Eye Mose dɔ ŋutsu aɖewo be woayi aɖatsa ŋku le Yazer.+ Woxɔ eŋu duwo hexɔ tefea le Amoritɔ siwo le afi ma la si.33 Emegbe wotrɔ tso afi ma heto Basan Mɔ. Eye Basan-fia Og+ kple efe dukɔ blibo la ho va kpe aʋa kpli wo le Edrei.+34 Eye Yehowa gblɔ na Mose be: “Mègavɔ̃e o,+ elabena matsɔ eya kple efe dukɔ blibo la kpakple efe anyigba ade asi na wò;+ wɔe abe ale si tututu nèwɔ Amori-fia Sihon si nɔ Hesbon la ene.”+35 Ale wowu eya kple viaŋutsuwo kpakple efe dukɔ blibo la, va se ɖe esime efe ame aɖeke mesusɔ o,+ eye woxɔ efe anyigba la.+


text:
Amekae Pontio Pilato Nye?
Amekae Pontio Pilato Nye?
“PILATO fewuɖula si kea ɖi la nye ŋutinyameme aɖe si ŋu nya hena ame fe susu. Ame aɖewo be ame kɔkɔe ye, bubuwo ya be eyae nye alesi woate ŋu akpɔ ŋusẽ ɖe amegbetɔ dzi bɔbɔe la fe kpɔɖeŋu gãtɔ kekeake, be enye dunyahela siwo lɔ̃na faa be yewoatsɔ ame ɖeka asa vɔe be tomefafa nanɔ anyi fe kpɔɖeŋu ŋutɔŋutɔ aɖe.”—Pontius Pilate, si Ann Wroe ŋlɔ.
Èɖalɔ̃ ɖe nukpɔsusu ma dometɔ aɖe dzi alo mèlɔ̃ ɖe edzi o, Pontio Pilato wɔ ŋkɔ na eɖokui le alesi wòwɔ nu ɖe Yesu Kristo ŋui ta. Amekae Pilato nye? Nukae wonya tso eŋu? Ðofe si nɔ esi nyanya nyuie akpe ɖe mía ŋu míase nu vevitɔ kekeake siwo dzɔ le anyigba dzi kpɔ la gɔme nyuie wu.
Efe Ðofe, Dɔwo, Kple Ŋusẽkpɔfe
Roma Fiagã Tiberio ɖo Pilato mɔmefia le Yudea nutome le fe 26 M.Ŋ. me. Amegã siawo nɔ hatsotso aɖe si fe ɖofe mekɔkɔ de dunyahemegã ameŋkuta siwo nɔ sewɔhaa me la tɔ nu o me. Anɔ eme be Pilato nye asrafo siwo kpɔa dumeviwo ta tso amegãwo si me, alo aʋafia fe kpeɖeŋutɔ gbã; emegbe ɖofe bubuwo va su esi le asrafodɔ mɔzɔzɔ vovovowo me, eye wova ɖoe mɔmefia hafi wòxɔ fe 30.
Asrafowu si Pilato anya donae nye awu si wotsɔ lãgbalẽ wɔe si sea klo nu kple gakɔtakpoxɔnu. Awu si wòdona le hadomee nye avɔ aɖe si woxatsana ɖe awu ŋu si fe tome le dzẽ. Ða legbee manya nɔ ta nɛ o, eye meɖoa ge hã o. Togbɔ be ame aɖewo susui be Spaintɔe wònye hã, efe ŋkɔa fia be ate ŋu atso anyiehe Italy megãwo fe to aɖe si me tɔwo woyɔna be Pontii me.
Zi geɖe la, woɖoa amegã siwo fe ɖofe le abe Pilato tɔ ene la ɖe nuto siwo meʋu ŋku o me. Romatɔwo bua Yudea be enye nuto siawo dometɔ ɖeka. Tsɔ kpe ɖe egbɔ kpɔkpɔ be nuwo zɔ ɖe ɖoɖo nu le nutoa me ŋu la, Pilato kpɔa adzɔ siwo nudzralawo xena kple esiwo wokana na ame tsitsi ɖesiaɖe wòxena la xɔxɔ dzi. Yudatɔwo fe ʋɔnudrɔ̃fewo kpɔa gbesiagbe nyadɔdrɔ̃wo gbɔ, gake edze fã be wotsɔa nya siwo bia kufiatsotso ya yina na mɔmefia, elabena eyae nye ʋɔnudrɔ̃la gãtɔ.
Pilato kple srɔ̃a nɔ melidzefedu si nye Kaisarea me, eye agbalẽfialawo, hadɔwɔlawo, kple dɔtsɔla aɖewo nɔ esi. Pilato nye asrafo afɔzɔlawo fe fufofo atɔ̃ siwo dometɔ ɖesiaɖe me ame 500 vaseɖe 1,000 nɔ, kpakple sɔdzisrafoha aɖe si me ame 500 anya nɔ, fe aʋafia. Zi geɖe la, efe asrafowo wua sedzidalawo. Le ŋutifafaɣiwo la, wosea nya aɖe ya teti le ame nu hafi wunɛ, gake le ʋunyaʋunya ɣeyiɣiwo me ya, wowua aglãdzela geɖe enumake. Le kpɔɖeŋu me, Romatɔwo wu kluvi 6,000 tsɔ tsi aglãdzedze siSpartacus he vɛ nu. Ne kuxi aɖe do mo ɖa le Yudea la, mɔmefia la ate ŋu abia kpekpeɖeŋu tso mɔmefiagã si le Siria, si nɔa ŋgɔ na asrafoha siwo dometɔ ɖesiaɖe me asrafo afɔzɔla 3,000 vaseɖe 6,000 nɔna, la gbɔ. Gake le Pilato fe mɔmefia ɖuɖu fe ɣeyiɣi akpa gãtɔ me la, mɔmefiagã menɔ anyi o, eye wòhiã be Pilato ŋutɔ nakpɔ nyawo gbɔ kaba.
Zi geɖe la, mɔmefiawo ɖoa nyatakakawo ɖe fiagãa. Ehiã be woaka nya ta tso nusianu si me womede bubu fiagã la ŋu o le alo nusianu si nye ŋɔdzi na Roma dziɖuɖua ŋu na fiagã la, eye enana mɔfiamewo le alesi woakpɔ wo gbɔe ŋu. Mɔmefiaa atsi dzi be yeagblɔ alesi nudzɔdzɔawo va yii ŋu nya na fiagã la kaba hafi nutoa me tɔwo nava tsɔ nyaa yi nɛ. Tɔtɔ siwo nɔ Yudea na Pilato tsi dzi ɖe nya siawo ŋu vevie.
Le Nyanyuiawo me nuŋlɔɖiawo megbe la, ŋutinyaŋlɔla Flavius Josephus kple Philo ye gana nyatakaka tso Pilato ŋu koŋ. Romatɔ ŋutinyaŋlɔla Tacitus hã gblɔ be Pilato na wowu Christus, amesi gbɔ Kristotɔwo kpɔ wofe ŋkɔa tsoe.
Ena Yudatɔwo Ðo Adã
Josephus gblɔ be esi Roma mɔmefiawo nyae be Yudatɔwo melɔ̃a nɔnɔmetatawo zazã o ta la, wokpɔa egbɔ be wometsɔa avɔ siwo dzi fiagã la fe nɔnɔmetata le la yia Yerusalem o. Esi Pilato ya metsɔ ɖeke le nya sia me o ta la, Yudatɔ aɖewo do dziku hetsɔ nya la yi egbɔ le Kaisarea. Ŋkeke atɔ̃ sɔŋ va yi, Pilato mewɔ naneke le nyaa ŋu o. Le ŋkeke adeagbe la, eɖe gbe na efe asrafowo be woafo xlã tsitretsiɖeŋulaawo ahado ŋɔdzi na wo be yewoawu wo ne womekaka o. Esi Yudatɔwo gblɔ be anyo na yewo be yewoaku wu be yewoakpɔe woada yewofe Sea dzi ta la, Pilato na ta heɖe gbe be woaɖe nɔnɔmetataawo ɖa.
Pilato te ŋu zãna efe ŋusẽ tsɔ wɔa nui. Le nudzɔdzɔ aɖe si ŋu nya Josephus gblɔ me la, amegã sia dze tsimɔ aɖe ɖeɖe gɔme be yeatsɔ ahe tsi ava Yerusalem, eye wòzã gbedoxɔa me ga tsɔ kpɔ dɔ sia dzi. Menye ɖee Pilato xɔ ga la akpasesẽtɔe o, elabena enyae be gbedoxɔa me nuwo tsɔtsɔ akpasesẽtɔe nye bubumademade nu kɔkɔewo ŋu, eye be ate ŋu ana Yudatɔwo nabia tso Tiberio si be wòaxɔ dɔ le ye si. Eyata ewɔ abe Pilato wɔ nu aduadu kple gbedoxɔa dzikpɔlawo ene. Woate ŋu azã ga si woɖe adzɔgbe tsɔ na, si woyɔna be “korban” [nunana na Mawu] la atsɔ awɔ dɔ siwo aɖe vi na dua. Gake Yudatɔ akpe geɖe fo fu be yewoaɖee fia be yewomeda asi ɖe edzi o.
Pilato na asrafowo ɖo ameha la dome gake ede se na wo be woagazã yi o, ke boŋ be woatsɔ kpo afo tsitretsiɖeŋulaawo. Edze fã be edi be yeana nuvlowɔhaa nakaka evɔ ame aɖeke nagaku o. Ewɔ abe efe ɖoɖoa dze edzi ene, togbɔ be ame aɖewo ku hã. Ðewohĩ nudzɔdzɔ ma ŋu nya gblɔmee ame aɖewo nɔ na Yesu, be Pilato tsaka Galileatɔ aɖewo fe ʋu kple wofe numemewo.—Luka 13:1.
“Nukae Nye Nyatefe?”
Nusi na ame geɖe nya nu tso Pilato ŋue nye nya siwo wòbia le nutsotso siwo Yudatɔwo fe nunɔlagãwo kple amegãwo tsɔ ɖe Yesu ŋu be ele eɖokui yɔm be Fia ŋu. Esi Pilato se nu tso dɔ si le Yesu si be wòaɖi ɖase na nyatefe la ŋu vɔ la, ekpɔe be gamenɔla sia menye ŋɔdzi aɖeke na Roma-dukɔa o. Ebia be: “Nukae nye nyatefe?” eye ɖewohĩ esi wòsusu be nusi nyatefe nye gɔmesese sesẽ ale gbegbe be mehiã be woabu eŋu o tae wòbia nyaa ɖo. Nya ta kae wòfo? “Nyemekpɔ vɔ̃ aɖeke le amesia ŋu o.”—Yohanes 18:37, 38; Luka 23:4.
Marko 15:7, 10; Luka 23:2) Gawu la, nyaʋiʋli siwo yi edzi le Pilato kple Yudatɔwo dome va yi la na ŋkɔ nyui megavanɔ eŋu le Tiberio gbɔ o, evɔ wonya Tiberio nyuie be mewɔa nu kple mɔmefia siwo mele wofe dɔ wɔm nyuie o la dɔmenyotɔe kura o. Gake wɔwɔ ɖe nusi dim Yudatɔwo le dzi aɖee fia be wokpɔ ŋusẽ ɖe eyama dzi. Eyata kuxi sesẽ aɖe dze ŋgɔ Pilato.Afima koe wòle be Yesu fe ʋɔnudɔdrɔ̃a nawu enu ɖo hafi, gake Yudatɔwo nɔ gbe tem ɖe edzi be enɔ tame trɔm na dukɔa. Ŋuʋaʋã tae nunɔlagãwo de Yesu asi ɖo, eye Pilato nyae nyuie. Enyae hã be asiɖeɖe le Yesu ŋu ahe tɔtɔ vɛ, evɔ medi be nu ma tɔgbe aɖeke nadzɔ o. Tɔtɔ gbogbo aɖewo va xoxo, elabena Baraba kple ame bubuwo le game le aglãdzedze kple amewuwu ta. (
Esi Pilato se afisi Yesu tso la, edze agbagba be yeatrɔ nyaa ɖo ɖe Herodes Antipa, si nye dziɖula le Galilea. Esi esia hã mete ŋu dze edzi o la, Pilato dze agbagba be yeana amesiwo fo fu ɖe efe fiasãa fe xɔxɔnu la be woabia be woaɖe asi le Yesu ŋu, le kɔnu si li be woaɖe asi le gamenɔla ɖeka ŋu le Ŋutitotoŋkekenyui dzi la nu. Amehaa do ɣli sesĩe be woaɖe asi le Baraba ŋu.—Luka 23:5-19.
Ðewohĩ Pilato di be yeawɔ nusi le dzɔdzɔe, gake edi hã be yeakpɔ ye ɖokui ta ahadze ameha la ŋu. Mlɔeba, ena efe dɔ nɔ vevie nɛ wu nya si efe dzitsinya gblɔ nɛ kple ʋɔnu dzɔdzɔe dɔdrɔ̃. Ena woku tsi vɛ nɛ, eye wòklɔ asi hegblɔ be yefe asi mele amesi yele fɔ bu gee la fe kua me o. * Togbɔ be Pilato nyae be Yesu meɖi fɔ o hã, ena wofoe kple atam eye wòɖe mɔ asrafowo ɖu fewu le eŋu, foe, hetu ta ɖe eŋu.—Mateo 27:24-31.
Pilato dze agbagba zi mamlɛtɔ be yeaɖe asi le Yesu ŋu, gake amehaa do ɣli be ne eɖe asi le eŋu la, ekema menye Kaisaro xɔlɔ̃ o. (Yohanes 19:12) Esi Pilato se nya ma ko la, ena ta. Agbalẽnyala aɖe gblɔ tso Pilato fe nyametsotsoa ŋu be: “Nyaa gbɔ kpɔkpɔ mesesẽ o: miwu ŋutsua. Yudatɔ aɖe si meɖi ame ŋkuta aɖeke o koe aku; bometsitsie wòanye be zitɔtɔ nava le eyama ta.”
Nukae Va Dzɔ Ðe Pilato Dzi?
Masɔmasɔ bubu ŋue Pilato ŋuti nuŋlɔɖi mamlɛtɔa hã ku ɖo. Josephus gblɔ be Samariatɔ gbogbo aɖewo lé lãnuwo ɖe asi va fo fu ɖe Gerizim-toa dzi henɔ mɔ kpɔm be yewoaku kesinɔnu gbogbo siwo wobe Mose ɖi ɖe afima. Pilato va do, eye wòna efe asrafowo wu amehaa me tɔ aɖewo. Samariatɔwo tsɔ nyaa yi na Lucius Vitellius, si nye Siria mɔmefiagã si gɔme Pilato le. Womegblɔe ne ɖe Vitellius susui be Pilato wɔ nu wògbɔ eme o. Susu ka ke tae o, egblɔ na Pilato be wòayi Roma ava ɖe efe nuwɔnaa nu le fiagãa gbɔ. Gake hafi wòava ɖo la, Tiberio ku.
Magazine aɖe gblɔ be: “Ŋutinyaŋlɔla aɖeke megagblɔ nya aɖeke tso Pilato ŋu le esia megbe o, xotutuwo koe bɔ le eŋu.” Gake ame geɖe dze agbagba be yewoana nyatakaka siwo womegblɔ tso eŋu o la. Wogblɔna be Pilato va zu Kristotɔ. Etiopia “Kristotɔwo” wɔe wònye “ame kɔkɔe.” Eusebius, si nye agbalẽŋlɔla nɔ anyi le fe alafa etɔ̃lia fe nuwuwu kple alafa enelia fe gɔmedzedze, ye nye ame gbãtɔ si gblɔ be Pilato wu eɖokui abe Yuda Iskariot ke ene, hafi ame bubu geɖe hã va gblɔe. Ke hã, ɖeko amesiame susu nusi tututu va dzɔ ɖe Pilato dzi la gblɔ.
Pilato anye totrila, amesi metsɔa nuwo vevii o, kple ŋlɔmitɔ. Ke hã, enɔ zi dzi fe ewo, evɔ amegã siwo nɔ Yudea dometɔ akpa gãtɔ meɖu dzi wòde nenema o. Eyata Romatɔwo bua Pilato be ewɔ efe dɔ nyuie. Wogblɔna be enye vɔvɔ̃nɔtɔ si na wowɔ fu Yesu hewui tsɔ kpɔ eɖokui ta ŋukpetɔe. Ame bubuwo gblɔna be dɔ si koŋ wode Pilato sie nye be wòado ŋutifafa kple Roma-dukɔa fe nuwo ɖe ŋgɔ, ke menye be wòade ʋɔnu dzɔdzɔe dɔdrɔ̃ dzi o.
Vovototo gã aɖe le Pilato fe ɣeyiɣia kple mía tɔ dome. Ke hã, ʋɔnudrɔ̃la aɖeke mate ŋu abu fɔ amesi wòsusu be le sea nu la, meɖi fɔ o la o. Ne menye nyae Pontio Pilato drɔ̃ na Yesu o la, anye ne ɖeko eya hã fe ŋkɔ anɔ ŋutinyagbalẽwo me le afi aɖe ko.
[Etenuŋɔŋlɔ]
^ mm. 19 Yudatɔwoe klɔa asi tsɔ ɖenɛ fiana be yewo ŋu kɔ tso ʋufɔɖiɖi me, ke menye Romatɔwoe wɔnɛ o.—Mose V, 21:6, 7.
[Nɔnɔmetata si le axa 11]
Wokpɔ nuŋɔŋlɔ sia le Kaisarea, eye egblɔ be Pontio Pilato nye amegã le Yudea


text:
Anyɔnyɔ
Anyɔnyɔ (alo September) enye ɣleti asiekelia le fea me le Gregoria ɣletigbalẽa me. Ŋkeke 30 ye le ɣletia me.
Le Latingbe me la, septi gɔme enye adre eye septem gɔme enye adrelia. Le Roma ɣletigbalẽa me la, Anyɔnyɔ alo September enye ɣleti adrelia vaseɖe fe 153 BC.
Nu tɔxewo le Anyɔnyɔ meTrɔ trɔ
- Sukuwo geɖe fe fewo dzea egɔme le ɣleti sia me.
- Woɖoa ŋku Anyɔnyɔ 1 dzi abe ŋkeke si dzi Eritreatɔwo dze wofe fe 30 aʋa na ɖokuisinɔnɔ tso Ethiopia tɔwo gbɔ.
- Anyɔnyɔ 11 enye Patriots Day le United States dukɔa me eye emake enye ŋkeke si dzi wo ku ayameʋuwo de dzifoxɔwo me le fe 2001 me.
- Anyɔnyɔ 16 eye Mexico dukɔa fe Ɖokuisinɔnɔ ŋkeke.
- Le KwaZulu-Natal la, woɖoa ŋku fia Shaka dzi le Kɔsiɖagbe susueame le Anyɔnyɔ me.
- Germany dukɔa ɖua Oktoberfest alo Kele zã eye China dukɔa hã ɖua Dasiamime Ɣleti zã le Anyɔnyɔ me.
- Le Australia la, woɖua Father's Day alo Tɔwo fe ŋkeke le ɣleti sia fe Kɔsiɖagbe gbãtɔ dzi.
Nu bubuwoTrɔ trɔ
- Ƒe sia fe me la, Anyɔnyɔ kple Dzome dzea egɔme le ŋkeke ɖeka dzi le kɔsiɖaa me.
- Ɣleti sia fe sefofo tɔxe enye Morning glory le Eŋlisigbe me.
- Anyɔnyɔ fe kpe xɔasi enye safir.
- Xexemeʋa evelia dze egɔme Anyɔnyɔ 1, 1939 le esime Adolf Hitler wɔ avu kpli Poland. Ewu enu le Anyɔnyɔ 2, 1945 le esime Japan dukɔa tsi asi.


text:
Silesiagbe
Silesiagbe enye gbe si wogblɔna le Silesia nutome le Poland dukɔa me. Wogblɔna Silesiagbe le Czech dukɔ kple Dzama dukɔwo me. Le fe 2011 me la, ame 509 000[1] ɖe fia be Silesiagbe nye yewofe degbe gake ameaɖewo xɔe se bena Silesiagbe dolawo de 1,250,000.
Silesiagbe te ɖe Polandgbe ŋu eyata amesiwo srɔ̃na nu le gbewo ŋu buna bena Silesiagbe enye Polandgbe fafia wodometɔwo ɖeka.
Ŋɔŋlɔdzesi[trɔ asi le eŋu | trɔ asi le etsofe ŋu]
Silesia ŋɔŋlɔdzesi aɖeke meli o. Woŋlɔnae kple Polandgbe ŋɔŋlɔdzesiwo. Le fe 2010 me la, wo ŋlɔ Silesia ŋɔŋlɔdzesi yeye. Wotsɔe tso Silesiagbe ŋɔŋlɔdzesi me. Wozana ŋɔŋlɔdzesi yeyeawo le 'Internet' dzi kpakple Silesia Wikipedia la dzi.
Aa Ãã Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Ŏŏ Ōō Ôô Õõ Pp Rr Ss Śś Tt Uu Ww Yy Zz Źź Żż
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- ↑ Narodowy Spis Powszechny Ludności i Mieszkań 2011. Raport z wyników - Central Statistical Office of Poland


text:
Na Yehowa Nanye Amesi Ŋu Nèɖoa Ŋu ɖo
Na Yehowa Nanye Amesi Ŋu Nèɖoa Ŋu ɖo
“Wòe nye nye mɔkpɔkpɔ, Afetɔ Yehowa, nye nusi ŋu meɖoa ŋu ɖo tso nye ɖevime ke!”—PSALMO 71:5.
1. Gbetɔame kae dze ŋgɔ alẽkplɔvi Dawid?
ŊUTSU la kɔ de meta etɔ̃ kloe. Mewɔ nuku o be ema tae asrafo siwo katã le Israel-ʋakɔa me nɔ vɔvɔ̃m nɛ ɖo! Filistitɔwo fe ame dzɔtsu Goliat va ɖea alɔme ŋdi sia ŋdi kple fiẽ sia fiẽ le Israel-ʋakɔ la ŋu kwasiɖa geɖe, henɔ gbe tɔm wo be woaɖo aʋakalẽtɔ aɖe ɖa wòava wɔ aʋa kpli ye. Mlɔeba la, menye asrafo aɖekee va lɔ̃ ɖe aʋawɔwɔ kplii dzi o, ke boŋ ɖekakpui aɖe koe. Alẽkplɔvi Dawid dze ame kpui ŋutɔ le efe futɔa ŋkume. Le nyatefe me la, efe kpekpeme made Goliat fe aʋawɔwu kple lãnuwo tɔ nu o! Ke hã ɖekakpuia kpe akɔ kple ame dzɔtsu sia eye wòva zu dzinɔamefo fe kpɔɖeŋu si li ɖaa.—Samuel I, 17:1-51.
2, 3. (a) Nukae na Dawid te ŋu kpe akɔ kple Goliat dzinɔamefotɔe? (b) Mɔnu eve kawo mee míadzro si ana míana Yehowa nanye amesi ŋu míeɖoa ŋu ɖo?
2 Nukae na dzidefo ma Dawid? De ŋugble tso nya aɖewo si dze fã be anye Dawid ye ŋlɔe le efe tsitsi me ŋu kpɔ: “Wòe nye nye mɔkpɔkpɔ, Afetɔ Yehowa, nye nusi ŋu meɖoa ŋu ɖo tso nye ɖevime ke!” (Psalmo 71:5) Ẽ, esi Dawid nye ɖekakpui la, eka ɖe Yehowa dzi kple dzi blibo. Ekpe akɔ kple Goliat hegblɔ be: “Wòa ètsɔ yi, tunuhlo kple akplɔ gbɔna gbɔnyee; ke nye la megbɔna gbɔwò le Yehowa Zebaot, Israel fe aʋalɔgo, siwo ŋu nèɖe alɔme le la fe Mawu fe ŋkɔ me.” (Samuel I, 17:45) Esime Goliat ɖo ŋu ɖe efe ŋusẽ triakɔa kple efe lãnuwo ŋu la, Dawid ya ɖo ŋu ɖe Yehowa ŋu. Aleke kee wòɖabla aʋakpae o nukatae Dawid avɔ̃ amegbetɔ tsɛ esi xexeame katã fe Afetɔ Dziɖulagã la li kpli?
3 Esi nèle nu xlẽm tso Dawid ŋu la, ɖe wòdzro wò vevie be ame aɖe kpɔ be yefe ŋuɖoɖo ɖe Yehowa ŋu mee sẽ nenema? Anɔ eme be míadometɔ geɖewo se le wo ɖokui me nenema. Eyata mina míadzro mɔnu eve siwo dzi míate ŋu ato aɖo ŋu ɖe Yehowa ŋu me. Gbã la, ele be míaɖu nusi doa kplamatse ŋuɖoɖeŋu sia dzi ahalé eme ɖe asi. Evelia, ele be míanya nusi tututu ŋuɖoɖo ɖe Yehowa ŋu lɔ ɖe eme.
Ŋuɖoɖo Ðe Yehowa Ŋu fe Kplamatsedonu Nyanyɛ aɖe Dzi Ðuɖu
4, 5. Nukatae wosesẽna na ame geɖewo be woaɖo ŋu ɖe Mawu ŋu?
4 Nukae doa kplamatse amewo be woagaɖo ŋu ɖe Mawu ŋu o? Zi geɖe la, nusita nu vɔ̃ɖiwo dzɔna tɔtɔa ame aɖewo. Wofia nu ame geɖewo be Mawu gbɔe fukpekpewo tso. Ne afɔku aɖe dzɔ la, subɔsubɔhakplɔlawo gblɔna be Mawue “kplɔ” emetsilawo dzoe yi eɖokui gbɔ le dzifo. Gakpe ɖe eŋu la, subɔsubɔhakplɔla geɖewo fiaa nu be Mawu ɖo nusianu si dzɔna le xexe sia me—si me afɔku kple ŋutasẽnuwɔna ɖesiaɖe le la—ɖi xoxoxo. Asesẽ be woaɖo ŋu ɖe Mawu ma si mesea veve ɖe ame nu o ŋu. Satana, si gbã ŋku na dzimaxɔsetɔwo la, dina vevie be yeakaka “gbɔgbɔ vɔ̃wo fe nufiafia” siawo katã.—Timoteo I, 4:1; Korintotɔwo II, 4:4.
5 Satana di be amewo nagaka ɖe Yehowa dzi o. Mawu fe futɔ sia medi be míanya nusi tututu hea amegbetɔwo fe fukpekpe vɛ o. Eye ne míesrɔ̃ numeɖeɖe siwo Ŋɔŋlɔawo na ku ɖe fukpekpe ŋu hã la, Satana adi be míaŋlɔe be. Eyata esɔ be enuenu la, míadzro susu vevi etɔ̃ siwo tae fukpekpewo le xexeame ɖo me. To esia wɔwɔ dzi la, míaka ɖe edzi na míafe dziwo be menye Yehowa gbɔe agbemekuxi siwo míedoa goe la tsona o.—Filipitɔwo 1:9, 10.
6. Aleke Petro I, 5:8 he susu yi nusiwo hea fukpekpe vaa amegbetɔwo dzi dometɔ ɖeka la dzii?
6 Susu ɖeka si ta amegbetɔwo kpea fu enye be Satana di be yeagblẽ Yehowa fe ame wɔnutefewo fe fɔmaɖimaɖi me. Ete kpɔ be yeagblẽ Hiob fe fɔmaɖimaɖi me. Satana do kpo nu ɣemaɣi, gake mena ta o. Esi wònye xexe sia me dziɖula ta la, edzea agbagba be “yeavuvu” Yehowa subɔla wɔnutefewo “ami.” (Petro I, 5:8) Esia lɔ mía dometɔ ɖesiaɖe ɖe eme! Satana di be yeana míadzudzɔ Yehowa subɔsubɔ. Eyata wòhea yometiti vɛ zi geɖe. Togbɔ be fukpekpe siawo vena hã la, susu nyui siwo ta míado dzi la le mía si. Ne míewɔe alea la, míeɖenɛ fiana be Satana nye aʋatsotɔ eye míedoa dzidzɔ na Yehowa. (Hiob 2:4; Lododowo 27:11) Esi Yehowa yi edzi le ŋusẽ dom mí be míado dzi le tetekpɔwo me ta la, míafe ŋuɖoɖo ɖe eyama ŋu sẽna ɖe edzi.—Psalmo 9:10, 11.
7. Nukae Galatiatɔwo 6:7 na míedze sii be ehea fukpekpe vɛ?
7 Susu evelia si tae míekpea fu ɖo la dze le gɔmeɖose sia me be: “Nusi ke ame fãna la, esia ke wòaŋe.” (Galatiatɔwo 6:7) Ɣeaɖewoɣi la, amewo fãa nu to tiatia gbegblẽwo wɔwɔ me eye woŋea fukpekpe aɖewo siwo do go tso eme. Woatia be yewoaku ʋu ŋumaɖɔɖotɔe eye wòdoa afɔku wo. Ame geɖewo lɔ̃a atamanono eye wòhea dzidɔ alo dzitodzito me kansa vanɛ na wo. Amesiwo lɔ̃ fo wo ɖokui ɖe gbɔdɔdɔ fe agbegbegblẽnɔnɔ me ate ŋu ahe fomewo fe gbagbã, bubumanɔameŋu, nulɔdɔwo, kple fu si womedi o la vɛ na wo. Amewo adi be yewoabu fɔ Mawu ɖe fukpekpe mawo ta, gake le nyatefe me la, nyametsotso gbegblẽ si woa ŋutɔwo wowɔ gbɔe wòtso.—Lododowo 19:3.
8. Le Nyagblɔla 9:11 fe nya nu la, nukatae amewo kpea fu ɖo?
8 Wogblɔ susu etɔ̃lia si tae míekpea fu ɖo la le Nyagblɔla 9:11 me be: “Megakpɔ le ɣea te be, dufufu mele afɔ ɖablae me o, aʋawɔwɔ mele kalẽ me o, nuɖuɖukpɔkpɔ mele nunya me o, kesinɔnu mele ayedzedze me o, eye ŋudzedzekpɔkpɔ mele nugɔmesese me o, ke boŋ azãgbe kple nuɖiɖeame li na wo katã.” Ɣeaɖewoɣi la, ɖeko nu ɖina ɖe amewo. Ŋusẽ alo gbɔdzɔgbɔdzɔ ka kee ɖale mía ŋu o, fuwɔame kple ku ate ŋu aɖi kpe mía dometɔ ɖesiaɖe ɣesiaɣi. Le kpɔɖeŋu me, le Yesu fe ŋkekea me la, mɔ̃ aɖe si nɔ Yerusalem mu dze ame 18 dzi woku. Yesu ɖe eme be menye ɖe Mawu nɔ to hem na wo ɖe nuvɔ̃ aɖe si wowɔ va yi la ta o. (Luka 13:4) Ao, womate ŋu abu fɔ Yehowa ɖe fukpekpe siawo ta kura o.
9. Nuka gɔmee ame geɖewo mese ku ɖe fukpekpe ŋu o?
9 Nusiwo hea fukpekpe vɛ dometɔ aɖewo gɔmesese le vevie. Ke hã nyaa fe akpa aɖe li si gɔmesese sesẽna na ame geɖewo. Eyae nye si be: Nukatae Yehowa Mawu ɖe mɔ ɖe fukpekpe ŋu?
Nukatae Yehowa Ðe Mɔ Ðe Fukpekpe Ŋu?
10, 11. (a) Le Romatɔwo 8:19-22 fe nya nu la, nukae dzɔ ɖe “nuwɔwɔ blibo la katã” dzi? (b) Aleke míawɔ anya amesi bɔbɔ nuwɔwɔ la ɖe gbegblẽ te?
10 Apostolo Paulo fe lɛta si wòŋlɔ na Romatɔwo fe akpa aɖe kɔ nya vevi sia me. Paulo ŋlɔ bena: “Nuwɔwɔ la fe mɔkpɔkpɔ vevi la le mawuviwo fe ɖeɖefia la lalam. Elabena wobɔbɔ nuwɔwɔ la ɖe gbegblẽ la te, menye eya ŋutɔ fe lɔlɔ̃nu o, ke le amesi bɔbɔe ɖe anyi la ŋuti hena mɔkpɔkpɔ. Eyata woaɖe nuwɔwɔ la ŋutɔ hã tso gbegblẽ fe kluvinyenye la me ayi ɖe mawuviwo fe ŋutikɔkɔe fe ablɔɖe la me. Elabena míenyae bena, nuwɔwɔ blibo la katã le ŋeŋem, eye fu le eɖum vaseɖe fifi.”—Romatɔwo 8:19-22.
11 Be míase mawunyakpukpui siawo gɔme la, ele be míaɖo biabia vevi aɖewo ŋu gbã. Le kpɔɖeŋu me, Amekae bɔbɔ nuwɔwɔ la ɖe gbegblẽ te? Ame aɖewo be Satana ye; ame bubuwo hã be Adam ye. Gake mate ŋu anye wo dometɔ aɖekee wɔe o. Nukatae? Elabena amesi bɔbɔ nuwɔwɔ la ɖe gbegblẽ te la wɔe “hena mɔkpɔkpɔ.” Ẽ, ena mɔkpɔkpɔ be mlɔeba la, “woaɖe” nutefewɔlawo “tso gbegblẽ fe kluvinyenye la me.” Adam alo Satana mate ŋu ana mɔkpɔkpɔ sia o. Yehowa ɖeka koe ate ŋui. Ekema eme kɔ fã be eyae bɔbɔ nuwɔwɔ la ɖe gbegblẽ te.
12. Tɔtɔ kae do mo ɖa ku ɖe nusi “nuwɔwɔ blibo la katã” nye ŋu, eye aleke woaɖo biabia sia ŋui?
12 Gake nukae nya “nuwɔwɔ blibo la katã” fia? Ame aɖewo gblɔ be “nuwɔwɔ blibo katã” ku ɖe xexe bliboa, si me lãwo kple numiemiewo le la ŋu. Gake ɖe lãwo kple numiemiewo le mɔ kpɔm be yewoakpɔ “mawuviwo fe ŋutikɔekɔe fe ablɔɖe” la? Ao. (Petro II, 2:12) Ekema amefomea ŋu koe “nuwɔwɔ blibo la katã” ate ŋu aku ɖo. Esia nye nuwɔwɔ si ŋu nuvɔ̃ kple ku gblẽ nu le le aglã si wodze le Eden-bɔa me ta si wɔe be mɔkpɔkpɔ na agbexɔxɔ hiã vevie.—Romatɔwo 5:12.
13. Nukae do tso aglã si wodze le Eden me na amefomea?
13 Nuka tututue aglãdzedzea gblẽ le amefomea ŋu? Paulo zã nya ɖeka tsɔ ɖɔ emetsonu lae be: gbegblẽ. * Numekugbalẽ aɖe gblɔ be nya sia fia “gbegblẽ si nye alesi nane megawɔa dɔ abe alesi wowɔe be wòawɔ dɔe ene o.” Wowɔ amegbetɔwo be woanɔ agbe tegbee, anɔ dɔ wɔm aduadu abe fome deblibo wɔɖeka si anɔ be lém na paradisonyigba la ene. Ðe ema tefe la, wonɔa agbe kpui si me vevesese xɔ afe ɖo kple esi me dziɖeleamefo nɔna zi geɖe. Abe alesi Hiob gblɔe ene la, “amegbetɔ nyɔnu tɔ dzidzia, efe agbe le kpuie, eye fuɖeɖe ti kɔ nɛ.” (Hiob 14:1) Gbegblẽe nyatefe!
14, 15. (a) Dzɔdzɔenyenye fe kpeɖodzi kae míekpɔ le alesi Yehowa he toe na amefomea me? (b) Nukatae Paulo gblɔ be ‘menye nuwɔwɔ la ŋutɔ fe lɔlɔ̃nu mee’ wobɔbɔe ɖe gbegblẽ te le o?
14 Fifia míeɖo biabia vevitɔa dzi: Nukatae “xexeame fe ʋɔnudrɔ̃la” la bɔbɔ amefomea ɖe vevesese kple dziɖeleamefo fe agbenɔnɔ sia te? (Mose I, 18:25) Ðe etɔ dzɔ be wòawɔ nu alea? Enyo, ɖo ŋku nusi mía dzila gbãtɔwo wɔ dzi. To wofe aglãdzedze ɖe Mawu ŋu me la, wowɔ ɖeka kple Satana, amesi tɔ gbe Yehowa fe dziɖulanyenye vevie la. Woto wofe nuwɔna dzi da asi ɖe nya si wofɔ ɖe te la dzi be Yehowa manɔmee la, eme anyo na amegbetɔ wu eye wòanɔ eɖokui dzi ɖum to gbɔgbɔmenuwɔwɔ dzeaglã aɖe fe mɔfiafia te. Le mɔ aɖe nu la, Yehowa nɔ mɔ ɖem le nusiwo wobia la ŋu na wo esime wònɔ afia tsom na wo. Eɖe mɔ na amegbetɔ be wòaɖu eɖokui dzi le Satana fe ŋusẽkpɔɖeamedzi te. Nyametsotso kae aganɔ dzɔdzɔe wu le nɔnɔme sia me be woabɔbɔ amefomea ɖe gbegblẽ te hena mɔkpɔkpɔ?
15 Nyatefee, esia menye nuwɔwɔ la “ŋutɔ fe lɔlɔ̃nu” o. Wodzi mí abe nuvɔ̃ kple gbegblẽ fe kluviwo ene eye wɔna aɖeke mele mía ŋu le nyaa me o. Gake Yehowa tso efe nublanuikpɔkpɔ me ɖe mɔ na Adam kple Xawa be woanɔ wofe agbenɔfe mamlɛawo ahadzi viwo. Togbɔ be wobɔbɔ mí, amesiwo nye wofe dzidzimeviwo ɖe nuvɔ̃ kple ku fe gbegblẽ te hã la, mɔnukpɔkpɔ le mía si be míawɔ nusi Adam kple Xawa mete ŋu wɔ o. Míate ŋu aɖo to Yehowa ahasrɔ̃ nu tso eŋu anya be efe dziɖulanyenyee nye dzɔdzɔetɔ kple esi de blibo, ke amegbetɔwo fe dziɖuɖu Yehowa manɔmee ya hea vevesese, dziɖeleamefo, kple gbegblẽ ɖeɖeko vɛ. (Yeremya 10:23; Nyaɖeɖefia 4:11) Eye ɖeko Satana fe nudede eme ganana wòsẽna ɖe edzi. Amegbetɔwo fe ŋutinyawo ɖo kpe nyatefe nya siawo dzi.—Nyagblɔla 8:9.
16. (a) Nukatae míate ŋu aka ɖe edzi be menye Yehowa gbɔe fukpekpe siwo tefe míekpɔna egbea le xexeame la tso o? (b) Mɔkpɔkpɔ kae Yehowa na nutefewɔlawo lɔlɔ̃tɔe?
16 Eme kɔ fã be susu nyuiwo tae Yehowa bɔbɔ amefomea ɖe gbegblẽ te ɖo. Gake ɖe esia fia be Yehowa gbɔe gbegblẽ kple fu si kpem mía dometɔ ɖesiaɖe le la tsoa? Bu ʋɔnudrɔ̃la aɖe si gblɔ nuvlowɔla aɖe fe tohehe si wòdze na la nɛ ŋu kpɔ. Fɔɖila la akpe fu geɖe ŋutɔ le efe tohehea xɔxɔ me, gake ɖe wòate ŋu abu fɔ ʋɔnudrɔ̃la la be eya gbɔe yefe fukpekpe la tso wòasɔa? Kura o! Gawu la, menye Yehowa gbɔe vɔ̃ɖinyenye tso o. Yakobo 1:13 gblɔ be: “Womate ŋu ate Mawu akpɔ kple nuvɔ̃ o, ke eya ŋutɔ la metea ame aɖeke kpɔna o.” Mina míaɖo ŋku edzi hã be Yehowa drɔ̃ ʋɔnu wo “hena mɔkpɔkpɔ.” Etsɔ lɔlɔ̃ wɔ ɖoɖo na Adam kple Xawa fe dzidzimevi wɔnutefewo be woakpɔ gbegblẽ fe nuwuwu tefe eye woase vivi le “mawuviwo fe ŋutikɔkɔe fe ablɔɖe la me.” Amefome wɔnutefewo magatsi dzi be nuwɔwɔ blibo la katã agava nyrɔ ɖe gbegblẽ si vena me akpɔ o tsɔ yi mavɔmavɔ me. Alesi Yehowa akpɔ nuwo gbɔ le mɔ dzɔdzɔe nu la aɖo kpe efe dziɖulanyenye fe dzedze dzi tegbee.—Yesaya 25:8.
17. Aleke wòle be nusitae fukpekpe li egbea ɖo me dzodzro nawɔ dɔ ɖe mía dzii?
17 Esi míele nusita amegbetɔwo kpea fu me dzrom la, ɖe nèkpɔ susu aɖe si ta woabu fɔ Yehowa ɖe vɔ̃ɖinyenye ta alo si ana míagaɖo dzi ɖe eŋu oa? Ðe ema tefe la, nusiawo sɔsrɔ̃ nana míekpɔa nusita míalɔ̃ ɖe Mose fe nya dzi be: “Agakpe wònye, efe nuwɔwɔ de blibo; elabena efe mɔwo katã dzɔ. Mawu nyatefetɔ wònye, eye alakpa mele eme o, nutefewɔla kple dzɔdzɔetɔ wònye.” (Mose V, 32:4) Mina míanɔ ŋku ɖom nya siawo dzi enuenu to alesi míanɔ ŋugble dem le wo ŋu me. Ema awɔe be míaxe mɔ ɖe Satana fe agbagbadzedze be yeafã ɖikeke ɖe míafe susu me ne míedo go tetekpɔwo. Ke mɔnu evelia si míeyɔ le gɔmedzedzea me ya ɖe? Nukae ŋuɖoɖo ɖe Yehowa ŋu lɔ ɖe eme?
Nusi Ŋuɖoɖo Ðe Yehowa Ŋu Fia
18, 19. Nya kawoe Biblia gblɔ tsɔ de dzi fo na mí be míaɖo ŋu ɖe Yehowa ŋu, gake nukpɔsusu gbegblẽ kae le ame aɖewo si le esia gome?
18 Mawu fe Nya xlɔ̃ nu mí be: “Ðo ŋu ɖe Yehowa ŋu tso dzi blibo me, ke megaɖo dzi ɖe wò gɔmesese ŋu o. Lé ŋku ɖe eŋu le wò mɔwo katã dzi, ekema ata mɔ na wò.” (Lododowo 3:5, 6) Nya siawo nye nya vivi dedzifonamewo. Ðikeke mele eme o be ame aɖeke megale xexeame katã si dzi míagaka ɖo wu mía Fofo lɔlɔ̃tɔ si le dzifo o. Ke hã nya mawo xexlẽ le Lododowo fe agbalẽa me le bɔbɔe tsɔ wu wo dzi wɔwɔ.
19 Nukpɔsusu gbegblẽwo le ame geɖewo si ku ɖe nusi ŋuɖoɖo ɖe Yehowa ŋu fia ŋu. Ame aɖewo bua ŋuɖoɖeŋu sia be enye seselelãme dzro aɖe, si nye dzidzɔ fe seselelãme aɖe si xɔa ame fe dzi katã me le eɖokui si. Edze abe ame aɖewo hã xɔe se be ŋuɖoɖo ɖe Mawu ŋu fia mɔkpɔkpɔ be wòaɖe mí atso fukpekpe ɖesiaɖe me, akpɔ kuxi ɖesiaɖe gbɔ na mí, ahatrɔ kuxi siwo míedoa goe gbesiagbe ɖe míafe didiwo nu—enumake ene! Gake kpeɖodzi mele nukpɔsusu siawo ŋu o. Ŋuɖoɖo ɖe ame ŋu yi ŋgɔ sasasã wu seselelãme dzro aɖe ko, eye menye nususukpɔ dzro koe o. Le ame tsitsiwo gome la, ŋuɖoɖeŋu bia be woaɖo koŋ awɔ nyametsotso siwo ŋu wobu nyuie.
20, 21. Nukae ŋuɖoɖo ɖe Yehowa ŋu lɔ ɖe eme? Wɔ efe kpɔɖeŋu.
20 Gade dzesi nya siwo Lododowo 3:5 gblɔ. Egblɔ vovototo si le ŋuɖoɖo ɖe Yehowa ŋu kple dziɖoɖo ɖe mía ŋutɔwo fe gɔmesese ŋu dome, si le fiafiam be míate ŋu awɔ evea siaa o. Ðe esia fia be womeɖe mɔ be míawɔ míafe nugɔmesese fe ŋutete ŋudɔ oa? Ao, elabena Yehowa si na ŋutete ma mí kpɔa mɔ be míazã wo le esubɔsubɔ me. (Romatɔwo 12:1) Gake nuka ŋue míeɖoa dzi ɖo, alo ɖoa ŋu ɖo? Ne míafe nukpɔsusu mewɔ ɖeka kple Yehowa tɔ o la, ɖe míelɔ̃na ɖe efe nunya dzi le nusi wònye la ta—be ekɔ boo wu mía tɔa? (Yesaya 55:8, 9) Ŋuɖoɖo ɖe Yehowa ŋu fia be míana efe nukpɔsusu nafia mɔ mía tɔ.
21 Le kpɔɖeŋu me: Tsɔe be ɖevi aɖe nɔ megbe zikpui dzi le ʋu aɖe me, eye edzilawo nɔ ŋgɔgbea. Fofoae nɔ ʋua kum. Ne kuxiwo do mo ɖa le mɔa dzi—ku ɖe mɔ si wòle be woato ŋu alo ɖewohĩ yame fe nɔnɔme fe kuxi aɖe loo alo mɔa fe nɔnɔme aɖe ŋue wòku ɖo—la aleke ɖevi ɖoto si ɖoa ŋu ɖe edzilawo ŋu awɔ nui? Ðe wòatsɔ ɣli anɔ mɔ fiam tso megbe zikpuia dzi, ahanɔ alesi fofoa aku ʋuae fiamea? Ðe wòake ɖi dzilaawo fe nyametsotsowo, alo agbe toɖoɖo ne woɖo ŋku edzi nɛ be wòanɔ anyi kpoa? Ao, ekana ɖe edzilawo dzi be woakpɔ nya mawo gbɔ, togbɔ be womede blibo o hã. Yehowa ya nye Fofo deblibo. Ðe mele be míaɖo dzi ɖe eŋu bliboe, vevietɔ ne míedo go kuxiwo oa?—Yesaya 30:21.
22, 23. (a) Nukatae wòle be míaɖo dzi ɖe Yehowa ŋu ne míedo go kuxiwo, eye aleke míawɔ esiae? (b) Nya ka mee míadzro le nyati si kplɔe ɖo me?
22 Ke hã Lododowo 3:6 fia be ele be ‘míalé ŋku ɖe Yehowa ŋu le míafe mɔwo katã dzi,’ menye ne míedo go kuxiwo ko o. Eyata ele be gbesiagbe nyametsotso siwo míewɔna naɖee afia be míeɖoa ŋu ɖe Yehowa ŋu. Ne kuxiwo do mo ɖa la, mele be dzi naɖe le míafo, míavɔ̃, alo míagbe Yehowa fe mɔfiame ku ɖe mɔ nyuitɔ si dzi míakpɔ nyaa gbɔ le ŋu o. Ele be míabu dodokpɔwo be wonye mɔnukpɔkpɔ na mí be míade Yehowa fe dziɖulanyenye dzi atsɔ ado Satana aʋatsotɔe, ahatu toɖoɖo kple nɔnɔme bubu siwo dzea Yehowa ŋu ɖo.—Hebritɔwo 5:7, 8.
23 Míate ŋu aɖe míafe ŋuɖoɖo ɖe Yehowa ŋu afia metsɔ le kuxi ka kee be yeagblẽ nu le mía ŋu me o. Míewɔa esia le míafe gbedodoɖa me kple le alesi míekpɔa Yehowa fe Nya kple efe habɔbɔa sinu hena mɔfiafia me. Gake mɔ kawo koŋ nue míate ŋu aɖee afia le be míeɖao ŋu ɖe Yehowa ŋu ne míedo go kuxi siwo le egbexexea me? Míafe nyati si kplɔe ɖo la adzro nya sia me.
[Etenuŋɔŋlɔ]
^ mm. 13 Helagbe me nya si Paulo zã na “gbegblẽ” la kee wozã le Helatɔwo fe Septuagint Biblia me tsɔ ɖe nyagbe siwo Salomo zã enuenu le Nyagblɔla fe agbalẽa me gɔme, abe esi dze le nyagbe sia me be “wo katã tofloko wonye” ene.—Nyagblɔla 1:2, 14; 2:11, 17; 3:19; 12:8.
Aleke Nàɖo Wo Ŋui?
• Aleke Dawid ɖee fia be yena Yehowa nye amesi ŋu yeɖoa ŋu ɖo?
• Tefe etɔ̃ kawoe amegbetɔwo fe fukpekpe tsona egbea, eye nukatae wòsɔ be míanɔ wo me dzrom enuenu?
• Ʋɔnu kae Yehowa drɔ̃ amefomea, eye nukatae wònye tohehe dzɔdzɔe?
• Nukawoe ŋuɖoɖo ɖe Yehowa ŋu lɔ ɖe eme?
[Biabiawo]
[Nɔnɔmetata siwo le axa 8]
Dawid na Yehowa nye amesi ŋu wòɖoa ŋu ɖo
[Nɔnɔmetata si le axa 10]
Yesu ɖee fia be menye Yehowa gbɔe wòtso be mɔ̃ si nɔ Yerusalem la mu o


text:
Ezekiel
3 Eye wògblɔ nam be: “Amegbetɔvi, ɖu nu si le ŋkuwò me la.j Ðu agbalẽ xatsaxatsa sia, eye nàyi aɖafo nu kple Israel fe afe la.”+
2 Ale meke nu, eye wòtsɔ agbalẽ la nam be maɖu. 3 Eye wògagblɔ nam be: “Amegbetɔvi, ɖu agbalẽ xatsaxatsa sia si tsɔm mele na wò la nàtsɔ ayɔ wò dɔgboe.” Ale meɖui, eye wòvivi le nu me nam abe anyitsi ene.+
4 Eye wògblɔ nam be: “Amegbetɔvi, yi Israel fe afe la gbɔ, eye nàgblɔ nye nyawo na wo. 5 Elabena menye dukɔ si fe gbegbɔgblɔ gɔme sese sesẽ alo nufo me mekɔna o gbɔe mele dɔwòm ɖo o, ke boŋ Israel fe afe la gbɔe. 6 Menye dukɔ geɖe siwo fe gbegbɔgblɔ gɔme sese sesẽ alo nufo me mekɔna o, ame siwo fe nyawo gɔme màte ŋu ase o la gbɔe mele dɔwòm ɖo o. Ne woawo gbɔe medɔ wò ɖo la, woaɖo to wò.+ 7 Gake Israel fe afe la ya agbe toɖoɖo wò, le esi womedi be yewoaɖo tom o ta.+ Israel fe afe la me tɔwo katã nye tosẽlawo kple dzimesẽlawo.+ 8 Kpɔ ɖa! Mena wò ŋkume sẽ abe wofe ŋkume ene, eye wò ŋgonu lia abe wofe ŋgonu ke ene.+ 9 Mena wò ŋgonu le abe lotamekpe ene, eye wòsesẽ wu ahliha.+ Mègavɔ̃ wo o, eye wofe mo megatso dzika fo na wò o,+ elabena fome dzeaglãe wonye.”
10 Eye wògagblɔ nam be: “Amegbetɔvi, ɖo to eye nàlé nya siwo katã magblɔ na wò la ɖe dzi me. 11 Yi aboyome siwo nye mia deviwo la dome,+ eye nàfo nu kpli wo. Gblɔ na wo be, ‘Ale Afetɔ Dziɖulagã Yehowa gblɔe nye esi,’ wosee o, womeɖasee o.”+
12 Gbɔgbɔ aɖe kɔm,+ eye mese hoowɔwɔ gã aɖe le megbenye be: “Woakafu Yehowa fe ŋutikɔkɔe la tso enɔfe.” 13 Nu gbagbeawo fe aʋala siwo le wo nɔewo ŋu lilim la le ɖiɖim+ hekpe ɖe tasiaɖamfɔ siwo le wo xa la fe ɖiɖi+ kpakple hoowɔwɔ gã aɖe ŋu. 14 Gbɔgbɔ la kɔm dzoe, eye meyi le nuteɖeamedzi kple dziku me, eye Yehowa fe asi sẽ ɖe dzinye. 15 Eye meyi Tel-Abib, le aboyome siwo le Kebar-tɔsisia+ nu la dome, menɔ wo gbɔ le afi ma; metɔtɔ le ɖokuinye me+ henɔ wo dome ŋkeke adre.
16 Le ŋkeke adreawo fe nuwuwu la, Yehowa fe gbe va nam be:
17 “Amegbetɔvi, metsɔ wò ɖo dzɔlae ɖe Israel fe afe la nu;+ ne èse nya aɖe tso nunye me la, nàtsɔ nye nyawo axlɔ̃ nu wo.+ 18 Ne megblɔ na ame vɔ̃ɖi be, ‘Àku kokoko,’ gake mèxlɔ̃ nui o, eye mèfo nu na ame vɔ̃ɖi la hexlɔ̃ nui be wòaɖe asi le efe mɔ vɔ̃ɖi la ŋu, ne wòatsi agbe o la,+ ekema aku le efe vodada ta elabena ame vɔ̃ɖie wònye,+ ke asiwò mee mabia efe ʋu le.+ 19 Ke ne èxlɔ̃ nu ame vɔ̃ɖi, gake meɖe asi le efe vɔɖivɔ̃ɖi ŋu hetrɔ tso efe mɔ vɔ̃ la dzi o la, ekema aku le efe vodada ta; ke wò la, àɖe wò agbe.k+ 20 Gake ne ame dzɔdzɔe ɖe asi le efe nu dzɔdzɔe wɔwɔ ŋu, eye wòwɔa nu gbegblẽ la, mada nu ɖe mɔ me nɛ wòakli aku.+ Ne mèxlɔ̃ nui o la, aku le efe nu vɔ̃ la ta, eye womaɖo ŋku nu dzɔdzɔe siwo wòwɔ dzi o; gake asiwò meel mabia efe ʋu le.+ 21 Ke ne èxlɔ̃ nu ame dzɔdzɔe be megawɔ nu vɔ̃ o, eye ame dzɔdzɔe la mewɔ nu vɔ̃ o la, ekema atsi agbe godoo, elabena ese nuxlɔ̃amea,+ eye wò la, àɖe wò agbe.”a
22 Yehowa fe asi va dzinye le afi ma, eye wògblɔ nam be: “Tso nàyi bali la me, ne mafo nu kpli wò le afi ma.” 23 Ale metso yi bali la me, eye kpɔ ɖa, Yehowa fe ŋutikɔkɔe le afi ma,+ abe ŋutikɔkɔe si mekpɔ le Kebar-tɔsisia+ to ene, eye metsyɔ mo anyi. 24 Eye gbɔgbɔ ɖo menye hena metso ɖe nye afɔwo dzi,+ eye Mawu fo nu kplim gblɔ be:
“Yi nàdo ʋɔ ɖe ɖokuiwò nu le afewò me. 25 Amegbetɔvi, wole ka tsɔ ge abla wò, ale be màte ŋu ado ayi wo dome o. 26 Mana wò aɖe nalé ɖe aŋɔmeb na wò, eye àzu mumu, màgagbe nya na wo azɔ o, elabena fome dzeaglãe wonye. 27 Ke ne mebe mafo nu kpli wò la, ekema maʋu nu na wò, eye nàgblɔ na wo be,+ ‘Ale Afetɔ Dziɖulagã Yehowa gblɔe nye esi.’ Ame si be yeasee la, nesee,+ eye ame si be yeagbe la, negbe, elabena fome dzeaglãe wonye.+


text:
Nusu de gblon nam kpo, gake me mu gba le suku ban djia be : « Kangni, nu kê be sukule mi le yio ? Me miawoé dja tu duoo. Kem gboè Togo la va nyoan, edu de la nyon dze nko ne ! »
Ewonam be mu dadjeo. Kaflan, kaflan ze adrin, enu di dzu ke me mi lea, fianfi ku gbevuon dede kpoé le kplo mi. Susu de kpe mu le woasiwo. Eye, edu woanme mu dzi be ma tro gbo va. Ame yi gbedié dji ha be: Mayi afe lo, yata ma yi afe lo esoé be ahoé nyon wu gbedji! Ezo mu leoo, esi mu leoo, ega mu leoo. Gakéa, agbeto fon le wo do le dua me. Kaka na ga kê meo? Ame de mu kpo na eku voa pona ta do emeo! Togo de fu, miatowo, edua sinsin, edje be mia to nyawo. Kabliwo ho dua do se, o gban dua. Amekê woe la tem akpe woadio ? Kabliwo gban dua, fifia woyo elogan ku elovio be wo ne va ne yoadunu. Amekêwoe la tem tu duoo ? Ba to be nusu ya to nyawoa? Kem gboè Togo la va nyoan, edu de la nyon dze nko nea !?


text:
HADZIDZI 39
Wɔ Ŋkɔ Nyui Le Mawu Gbɔ
1. Míedi be míawɔ Ŋkɔ nyui le Mawu gbɔ.
Efe se nyuiawo Dzi míawɔ gbe sia gbe.
Nu si nyo la míawɔ, Nu si dze la míawɔ,
Be míado dzidzɔ Na mía Mawu.
2. Xexe vɔ̃ɖi sia Me ŋkɔxɔxɔ míagbe,
’Labe míenyae be Tofloko sɔŋ wònye.
Mawu kple Via míalɔ̃, Anye wo xɔlɔ̃wo.
Esiae akplɔ mí Yi agbe me.
3. Yayra gãe wòanye Ne ŋkɔ nyui le mía ŋu;
Mawu aɖo ŋku Mía dzi yi mavɔ me.
Nyatefea ta míaʋli, Kekelia me míazɔ,
Be míawɔ ŋkɔ nyui Le Mawu gbɔ.
(Kpɔ 1 Mose 11:4; Lod. 22:1; Mal. 3:16; Nyaɖ. 20:15 hã.)


text: 22 Yesu gado lo bubu na wo be:2 “Dzifofiaɖufe la le abe fia aɖe si ɖo srɔ̃ɖekplɔ̃+ na via ene.3 Eye wòdɔ efe kluviwo be woaɖayɔ ame siwo wokpe la ava srɔ̃ɖekplɔ̃a ŋu, gake womelɔ̃ be yewoava o.+4 Egadɔ kluvi bubuwo ɖa gblɔ be, ‘Migblɔ na ame kpekpeawo be: “Kpɔ ɖa, ŋdɔnuɖuɖua sɔ gbe vɔ, wowu nye nyitsuwo kple lã damiwo, eye nu sia nu sɔ gbe. Miva srɔ̃ɖeŋkekenyuia ɖufe.”’5 Ke wometsɔ ɖeke le eme o, eye wodzo, ame ɖeka yi efe agble me, bubu yi efe adzɔ do ge;+6 ke mamlɛawo lé efe kluviawo, wɔ fu wo eye wowu wo.7 “Ale fia la do dziku, eye wòdɔ efe aʋakɔwo ɖa woyi ɖawu amewula mawo eye wotɔ dzo wofe du la.+8 Eye wògblɔ na efe kluviawo be, ‘Nu sia nu sɔ gbe na srɔ̃ɖeŋkekenyuia ɖuɖu, gake ame siwo wokpe la medze o.+9 Eya ta miyi dua fe mɔ gãwo dzi ne miakpe ame sia ame si miakpɔ la va srɔ̃ɖeŋkekenyuia ɖufe.’+10 Ale kluvi mawo do go yi mɔwo dzi, eye wofo ame siwo katã wokpɔ la nu fu, ame vɔ̃ɖiwo kple ame nyuiwo siaa; ale amewo yɔ srɔ̃ɖekplɔ̃a ŋu fũu le xɔ si me wole srɔ̃a ɖem le la me.11 “Esi fia la va be yealé ŋku ɖe ame kpekpeawo ŋu la, ekpɔ ŋutsu aɖe si medo srɔ̃ɖewu o la le afi ma.12 Ebiae be, ‘Xɔ̃, aleke nèwɔ ge ɖe afi sia evɔ mèdo srɔ̃ɖewu o?’ Ke mete ŋu ke nu o.13 Eye fia la gblɔ na efe subɔviwo be, ‘Mibla efe asiwo kple afɔwo, eye mitsɔe fu gbe ɖe viviti la me le xexe. Afi mae wòafa avi ahaɖu aɖukli le.’14 “Elabena ame geɖewoe wokpe, ke ame ʋɛ aɖewo koe wotia.”15 Eye Farisitɔwo dzo yi ɖade adaŋu, ne woatsɔ eya ŋutɔ fe nyagbɔgblɔ atre mɔ̃ nɛ alée.+16 Eya ta wodɔ wofe nusrɔ̃lawo kple Herodes habɔbɔ+ me nɔlawo ɖe egbɔ gblɔ be: “Nufiala, míenyae be ètoa nyatefe, èfiaa Mawu fe mɔ la le nyatefe me, eye mèdea ame dzi o, elabena mèwɔa nu ɖe ale si amewo dzena le gotae la nu o.17 Eya ta gblɔe na mí: Nu kae nèsusu? Ðe se ɖe mɔ* be míaxe adzɔ na Kaisaro loo alo se meɖe mɔ o?”18 Ke esi Yesu kpɔ wofe vɔɖivɔ̃ɖi dze sii la, egblɔ be: “Alakpanuwɔlawo, nu ka tae miele mɔ̃ trem nam?19 Mitsɔ gaku si wotsɔna xea adzɔ la vɛ makpɔ.” Wotsɔ denario* ɖeka vɛ nɛ.20 Eye wòbia wo be: “Ame ka fe nɔnɔmetata kple nuŋɔŋlɔe nye esia?”21 Wogblɔ be: “Kaisaro tɔe.” Eye wògblɔ na wo be: “Ekema mitsɔ nu siwo nye Kaisaro tɔ la na Kaisaro, ke mitsɔ nu siwo nye Mawu tɔ la na Mawu.”+22 Esi wose esia la, wofe nu ku, eye wogblẽe ɖi dzo.23 Gbe ma gbe Zadukitɔwo, ame siwo gblɔna be tsitretsitsi+ aɖeke meli o la, va biae be:+24 “Nufiala, Mose gblɔ be: ‘Ne ŋutsu aɖe ku, evɔ vi mele esi o la, nɔviaŋutsu naxɔ srɔ̃a aɖe ne wòado fome ɖi nɛ.’+25 Nɔviŋutsu adre nɔ mía dome. Gbãtɔa ɖe srɔ̃ eye wòku, gake esi medzi vi aɖeke o ta la, nɔvia xɔ nyɔnua ɖe.26 Nu ma kee dzɔ ɖe evelia kple etɔ̃lia dzi va se ɖe wo ame adrea katã dzi.27 Mlɔeba nyɔnua hã ku.28 Eya ta le tsitretsitsia me ɖe, ŋutsu adreawo dometɔ ka srɔ̃ wòanye? Elabena wo katã woɖee kpɔ.”29 Yesu ɖo eŋu na wo be: “Mieda fu, elabena mienya Ŋɔŋlɔawo loo alo Mawu fe ŋusẽ la o;+30 elabena le tsitretsitsia me la, ŋutsuwo maɖe srɔ̃ o, eye womatsɔ nyɔnuwo ana be woaɖe o, ke boŋ woanɔ abe mawudɔla siwo le dzifo la ene.+31 Ke le ame kukuwo fe tsitretsitsi ŋuti la, ɖe miexlẽ nya si Mawu gblɔ na mi be:32 ‘Nyee nye Abraham fe Mawu, Isak fe Mawu kple Yakob fe Mawu’ la oa?+ Menye ame kukuwo fe Mawue wònye o, ke boŋ agbagbeawo tɔe.”+33 Esi amehaawo se nya siawo la, wofe nu ku le ale si wòfia nui ta.+34 Esi Farisitɔwo se be etsi nya ɖe Zadukitɔwo nu la, wolɔ hoo va.35 Esi wo dometɔ ɖeka si nya Sea nyuie la di be yeadoe kpɔ la, ebiae be:36 “Nufiala, sedede kae nye gãtɔ le Se la me?”+37 Egblɔ nɛ be: “‘Lɔ̃ Yehowa* wò Mawu kple wò dzi blibo kple wò luʋɔ* blibo kpakple wò tamesusu blibo.’+38 Esiae nye sedede gãtɔ kple gbãtɔ.39 Evelia si ɖii lae nye esi: ‘Lɔ̃ hawòvi abe wò ŋutɔ ɖokuiwò ene.’+40 Wotu Se blibo la katã kple nyagblɔɖilawo fe nyawo ɖe sedede eve siawo dzi.”+41 Ke esi Farisitɔwo fo fu la, Yesu bia wo be:+42 “Nu kae miesusu le Kristo la ŋu? Ame ka vie wònye?” Woɖo eŋu nɛ be: “David vie.”+43 Egabia wo be: “Ekema aleke wɔ gbɔgbɔ ʋã+ David wòyɔe be ‘Afetɔ,’ esi wògblɔ be:44 ‘Yehowa* gblɔ na nye Afetɔ be: “Bɔbɔ nɔ nye ɖusime va se ɖe esime matsɔ wò futɔwo ade wò afɔ te”’?+45 Azɔ ne David yɔe be ‘Afetɔ’ ɖe, ke aleke wɔ wònye via?”+46 Ame aɖeke mete ŋu ɖo nya ŋu nɛ o, eye tso gbe ma gbe la, ame aɖeke mete ŋu do dzi gabia nya bubu aɖekee o.


text: 16 Gbe ɖeka Samson yi Gaza, ekpɔ gbolo aɖe le afi ma, eye wòyi egbɔ.2 Wova gblɔ na Gazatɔwo be: “Samson va afi sia.” Eya ta woɖe to ɖe tefea hede xa ɖi nɛ zã bliboa katã le dua fe agbo nu. Wozi ɖoɖoe zã bliboa katã hegblɔ na wo nɔewo be: “Ne ŋu ke la, míawui.”3 Ke Samson mlɔ anyi va se ɖe zã titina. Efɔ le zã titina eye wòho du la fe agbo kple agbo la fe ati eveawo hekpe ɖe gameti la ŋu. Ekɔ wo ɖe abɔta yi to si dze ŋgɔ Hebron la tame.4 Le ema megbe la, nyɔnu aɖe si le Sorek Bali* me, si ŋkɔe nye Delila+ la fe nu lé dzi nɛ.5 Eya ta Filistitɔwo fe kplɔlawo va nyɔnua gbɔ gblɔ nɛ be: “Ble enu*+ nàdze si nu si naa ŋusẽ triakɔ ma gbegbee kple ale si míawɔ akpe edzi ablae ahabɔbɔe ɖe anyi. Eye mía dometɔ ɖe sia ɖe ana klosalo akpe ɖeka alafa ɖeka wò ɖe esia ta.”6 Emegbe Delila gblɔ na Samson be: “Meɖe kuku, gblɔ afi si nèkpɔ wò ŋusẽ gã la tsoe kple nu si woate ŋu atsɔ abla wò abɔbɔ wò ɖe anyi la nam.”7 Samson gblɔ nɛ be: “Ne wotsɔ datimeka mumu* adre siwo mefu haɖe o blam la, magbɔdzɔ azu abe ame bubuwo ke ene.”8 Eya ta Filistitɔwo fe kplɔlawo tsɔ datimeka mumu adre siwo mefu o la vɛ nɛ, eye wòtsɔ wo blae.9 Azɔ wode xa ɖe xɔgã me, eye wòdo ɣli gblɔ nɛ be: “Samson, Filistitɔwo fo ɖe dziwò loo!” Kasia etso datimekawo abe ale si ko ɖetika tsona bɔbɔe ne dzo foe ene.+ Eye womete ŋu nya efe ŋusẽ la tsofe o.10 Emegbe Delila gblɔ na Samson be: “Kpɔ ɖa! èflum,* eye nèda alakpa nam. Azɔ meɖe kuku, gblɔ nu si woate ŋu atsɔ abla wòe la nam.”11 Eye wògblɔ nɛ be: “Ne wotsɔ ka yeye siwo wometsɔ wɔ dɔ aɖeke kpɔ o blam la, magbɔdzɔ azu abe ame bubuwo ke ene.”12 Eya ta Delila tsɔ ka yeyewo blae, eye wògblɔ be: “Samson, Filistitɔwo fo ɖe dziwò loo!” (Ɣemaɣi katã la, wode xa ɖe xɔgã me nɛ.) Eye wòtso kaawo le abɔ abe ka lɛ aɖe ko ene.+13 Esia megbe la, Delila gblɔ na Samson be: “Èdo movitɔm eye nèda alakpa nam+ va se ɖe fifi. Gblɔ nu si woate ŋu atsɔ abla wò la nam.” Eye wògblɔ nɛ be: “Ne ètsɔ avɔlɔ̃ka lɔ̃ ɖakɔ gbigbi adre siwo le ta nam.”14 Eya ta etsɔ agbatrɔti trɔ ɖakɔawo, eye wògblɔ nɛ be: “Samson, Filistitɔwo fo ɖe dziwò loo!” Ale wòfɔ tso alɔ̃ me heho agbatrɔti la kple avɔlɔ̃ka la.15 Eye wògblɔ nɛ be: “Aleke wɔ nèbe, ‘yelɔ̃m’+ evɔ wò dzi meku ɖe ŋunye o? Zi etɔ̃ sɔŋ nèflum, eye mègblɔ afi si wò ŋusẽ triakɔ la tso nam o.”+16 Esi wòɖea fu nɛ atraɖii, eye wòfoa nya ɖe enu gbe sia gbe ta la, eva gloe* wòdi be yeaku boŋ.+17 Eya ta egblɔ efe dzimenya nɛ be: “Talũhɛ meka nye ta ŋu kpɔ o, elabena Mawu fe Naziritɔ menye tso gbe si gbe wodzim.*+ Ne wolũ ta nam la, ekema nye ŋusẽ la ado le menye, eye magbɔdzɔ azu abe ame bubuwo ke ene.”18 Esi Delila kpɔ be egblɔ efe dzimenya na ye la, edɔ ame enumake be woaɖayɔ Filistitɔwo fe kplɔlawo+ vɛ, eye wògblɔ be: “Miva azɔ, elabena egblɔ efe dzimenya nam.” Ale Filistitɔwo fe kplɔlawo va egbɔ, eye wotsɔ ga la ɖe asi vɛ.19 Ena wòdɔ alɔ̃ ɖe efe ata dzi; eye wòyɔ ŋutsu aɖe wòva lũ ɖakɔ adre siwo le ta nɛ. Esia megbe la, nyɔnu la nɔ ŋusẽ kpɔm ɖe edzi, elabena efe ŋusẽ la le dodom le eme.20 Eye wòdo ɣli gblɔ be: “Samson, Filistitɔwo fo ɖe dziwò loo!” Enyɔ tso alɔ̃ me gblɔ be: “Mado go abe tsã ene,+ eye maʋuʋu ɖokuinye avo.” Ke menya be Yehowa dzo le ye gbɔ o.21 Eye Filistitɔwo lée ho efe ŋkuwo le to me nɛ. Wokplɔe yi Gaza hede akɔblikunyowu evee, eye wòzu wɔtula le gaxɔ me.22 Ke esi wolũ ta nɛ megbe la, efe ɖa gade asi toto me.+23 Filistitɔwo fe kplɔlawo fo fu be yewoasa vɔ gã aɖe na yewofe mawu Dagon+ ahatu aglo, elabena wogblɔ be: “Mía mawu tsɔ míafe futɔ Samson de asi na mí!”24 Esi dukɔ la kpɔe la, wokafu wofe mawu la be: “Mía mawu tsɔ míafe futɔ, ame si gblẽ míafe anyigba+ eye wòwu míafe ame gbogbo aɖewo la de asi na mí.”+25 Esi wofe dzi le dzidzɔ kpɔm ta la, wogblɔ be: “Miyɔ Samson vɛ ne wòado nukokoe na mí.” Ale woyɔ Samson tso gaxɔ la me vɛ be wòaɖe modzaka na yewo; eye wona wòtɔ ɖe sɔtiawo dome.26 Eye Samson gblɔ na ŋutsuvi si lé efe asi le ekplɔm la be: “Na malé sɔti siwo dzi xɔa le la, ne maziɔ ɖe wo ŋu.”27 (Ke ŋutsuwo kple nyɔnuwo yɔ xɔ la taŋ. Filistitɔwo fe kplɔlawo katã le afi ma, eye ŋutsu kple nyɔnu siwo ade akpe etɔ̃ la le xɔa ta le Samson fe nukokoedoname la kpɔm.)28 Eye Samson+ yɔ Yehowa gblɔ be: “Afetɔ Dziɖulagã Yehowa, meɖe kuku ɖo ŋku dzinye; Oo Mawu, meɖe kuku do ŋusẽm+ zi ɖeka sia ko, eye na mabia hlɔ̃ Filistitɔwo ɖe nye ŋku eveawo dometɔ ɖeka ta.”+29 Ale Samson lé titinasɔti eve siwo dzi xɔa le la goŋgoŋ, efe ɖusi le ɖeka ŋu, eye efe miasi le evelia ŋu.30 Eye Samson do ɣli be: “Maku* kple Filistitɔwo!” Eye wòtutu wo kple efe ŋusẽ katã, eye xɔ la mu dze kplɔlaawo kple ame siwo katã le xɔa me la dzi.+ Ale wòwu ame geɖe le efe kuɣi wu ame siwo wòwu le efe agbenɔɣi.+31 Emegbe nɔviawo kple fofoa fe fometɔwo katã va kɔe dzoe. Wotsɔe yi ɖaɖi ɖe fofoa Manoa+ fe yɔdo me le Zora+ kple Estaol dome. Edrɔ̃ ʋɔnu na Israel fe blaeve.+


text:
Senegal
Senegal nye Afrika dukɔwo dometɔ ɖeka. Ele Afrika fe ɣetoɖofe lɔfo. Senegal do lifo kple Mauritania le efe dzigbe kpa dzi, Mali le efe ɣedzefe kpa dzi, eye Guinea kple Guinea-Bissau le efe anyigbe lɔfo. Afu si woyɔna be Atlantic Ocean la le efe ɣetoɖofe lɔfo. Senegal foxlã Gambia dukɔa le efe axa etɔ̃ dzi. Efe dukɔmenɔlawo fe xexlẽme ɖo 11,658,000 lɔfo.
Senegal dukɔa xɔ ɖokuisinɔnɔ tso France dukɔ fe dziɖuɖu la te le Dasiamime fe ŋkeke 20 lia dzi le fe 1960 me. Senega fe dugã enye Dakar. Senegal fe dukplɔla enye Macky Sall. Ele dziɖum tso Afɔfiɛ fe ŋkeke gbãtɔ dzi, le fe 2012 me.


text:
Ɣekaɣie Wodzi Yesu?
Ale si Biblia ɖo eŋui
Biblia meyɔ ŋkeke si tututu dzi wodzi Yesu o, abe ale si wòdze le numekugbalẽ siawo mee ene:
“Ame aɖeke menya gbe si gbe tututu wodzi Kristo o.”—New Catholic Encyclopedia.
“Gbe si gbe tututu wodzi Kristo la mele nyanya o.”—Encyclopedia of Early Christianity.
Togbɔ be Biblia meɖo nyabiase si nye ‘Ɣekaɣie wodzi Yesu?’ ŋu tẽe o hã la, efo nu tso nu siwo dzɔ le edziɣi ŋu si na ame geɖe va fo nya ta be menye December 25 lia dzie wodzi Yesu o.
Mate ŋu anye vuvɔŋɔli o
Ŋkɔŋɔŋlɔ. Do ŋgɔ na Yesu dzidzi teti la, Kaisaro Augusto de se be “woaŋlɔ anyigba dzi nɔlawo katã fe ŋkɔ.” Ame sia ame aŋlɔ ŋkɔ “le wo dedu me.” Esia abia be amewo nazɔ kwasiɖa ɖeka alo esi wu nenema ayi wo de. (Luka 2:1-3) Ðewohĩ ɖe wòde se ma kple susu be yeanya dukɔmeviwo fe xexlẽme le adzɔxɔxɔ kple ame siwo awɔ asrafodɔ ta. Dukɔa makpɔ ŋudzedze ɖe sedede ma ŋu kura o eɖanye fea fe ɣekaɣie wòɖadee o. Eya ta edze fãa be Augusto madi be yeado dziku na eteviwo ɖe edzi to wo dometɔ geɖe dzi zizi be woazɔ mɔ legbee ma le vuvɔŋɔli me o.
Lãhawo. Alẽkplɔlawo hã nɔ “nuto ma ke me le gbedadafo, nɔ wofe lãhawo ŋu dzɔm le zã me.” (Luka 2:8) Eye agbalẽ si nye Daily Life in the Time of Jesus gblɔ be alẽwo nɔa dogba dzi tso “kwasiɖa si do ŋgɔ na Ŋutitotoŋkekenyuia [March fe nuwuwu]” va se ɖe November fe domedome. Egblɔ kpee be: “Wonɔa kpo me le vuvɔŋɔli; eye esia ɖeɖe dzaa ɖee fia be ŋkeke si woɖo na Kristmas-ɖuɖu, le vuvɔŋɔli la, mesɔ o, elabena Nya nyui gbalẽawo gblɔ be alẽkplɔlawo nɔ gbedzi.”
Kele fe gɔmedzedze
Míate ŋu abu akɔnta anya ɣeyiɣi si me wodzi Yesu ne míebui tso efe ku dzi le Nisan 14 fe Ŋutitotoŋkekenyui si woɖu le fe 33 fe adame dzi. (Yohanes 19:14-16) Yesu xɔ abe fe 30 ene esime wòdze efe subɔsubɔdɔ si xɔ fe etɔ̃ kple afã la gɔme, eya ta fe 2 D.Ŋ.Y. fe kele fe gɔmedzedzee wodzi Yesu.—Luka 3:23.
Nu ka tae woɖua Kristmas le December 25 lia dzi?
Esi wònye be kpeɖodzi aɖeke meli be December 25 lia dzie wodzi Yesu Kristo o ɖe, ke nu ka tae woɖua azã sia le ŋkeke ma dzi? Numekugbalẽ aɖe gblɔ be ɖe sɔlemehaŋgɔnɔlawo tia ŋkeke ma be wòadze “Romatɔ trɔ̃subɔlawo fe azã si nye ‘ɣe si dzi womeɖuna o fe dzigbezã’ dzi” le vuvɔŋɔli. (The New Encyclopædia Britannica) Le numekugbalẽ si nye The Encyclopedia Americana fe nya nu la, nunyalagã geɖewo xɔe se be ɖe wowɔ esia “be Kristotɔnyenye nado dzidzɔ na trɔ̃subɔla siwo trɔ zu Kristotɔwo.”


text:
SƆHƐWO BIANA BE
Nu Kae Mawɔ Ne Dzinyela Aɖe Le Dɔ Lém?
Sɔhɛ geɖe metsia dzi ɖe beléle na dɔnɔ fe nyawo ŋu o. Ðewohĩ fe geɖe megbe hafi lãmesẽkuxiwo ava nɔ fu ɖem na wo dzilawo.
Ke nu kae nàwɔ ne tɔwò alo nɔwò dze dɔ vevie esi nèkpɔtɔ nye sɔhɛ? Se sɔhɛ eve aɖewo siwo nɔ te ɖe nɔnɔme sesẽ sia nu fe ŋutinyawo ɖa.
Nu si me Emmaline to
Nɔnye le dɔléle sesẽ aɖe si woyɔna be Ehlers-Danlos syndrome (EDS) lém. Enye dɔ vɔ̃ɖi aɖe si gblẽa nu le ame fe funukpefewo, ŋutigbalẽ kple ʋukawo ŋu.
Womete ŋu daa dɔléle sia o, eye ewɔe be nu te nɔnye ŋu vevie le fe ewo siwo va yi me. Ɣeaɖewoɣi la, efe ʋu ɖiɖina kpɔtɔna ale gbegbe be efe agbe ɖoa afɔku me; eye ɣeaɖewoɣi hã, esea veve ale gbegbe be ɖeko wòdina be yeaku.
Yehowa Ðasefowoe míenye, eye míafe hamea me tɔwo nye kpekpeɖeŋutsofe gã aɖe na mí! Le kpɔɖeŋu me, nyitsɔ laa la, hanyeti nyɔnuvi aɖe ɖo agbalẽ ɖe míafe fomea hegblɔ be yelɔ̃ mí ŋutɔ, eye be yeli ɣesiaɣi ana kpekpeɖeŋu mí. Dzidzɔ gã ka gbegbee nye esi wònye be xɔlɔ̃ siawo tɔgbi le mía si!
Biblia hã kpe ɖe ŋunye ale gbegbe. Le kpɔɖeŋu me, nye mawunyakpukpui veviwo dometɔ ɖekae nye Psalmo 34:18, si gblɔ be: “Yehowa tsɔ ɖe ame siwo fe dzi gbã gudugudu la gbɔ.” Bubu hãe nye Hebritɔwo 13:6, si gblɔ be: “Yehowa ye nye nye kpeɖeŋutɔ; nyemavɔ̃ o.”
Mawunyakpukpui evelia sia me nyawo dea dzi gbɔ nam ŋutɔ. Nu si mevɔ̃na wue nye be nɔnye ava ku agblẽm ɖi. Melɔ̃e ŋutɔ, eye mekpɔa dzidzɔ ɖe ŋkeke ɖe sia ɖe si nye kplii míenɔ anyi ɖekae ŋu. Mawunyakpukpui ma kpe ɖe ŋunye mekpɔe be nu ka kee adzɔ le etsɔme o, ele be kakaɖedzi sẽŋu nanɔ asinye.
Gake mevɔ̃a nu bubu aɖe hã. Woxɔa EDS dɔlélea le ame dzila ŋu. Nɔnye xɔe le nɔa ŋu, eye nye hã mexɔe le nɔnye ŋu. Ta efia be, EDS le nye hã ŋunye. Gake Hebritɔwo 13:6 na meka ɖe edzi be Yehowa anye “nye kpeɖeŋutɔ” le go sia hã me.
Eya ta medzea agbagba be makpɔ ŋudzedze ɖe nu si le asinye fifia ŋu, eye be maganɔ nu siwo dzɔ va yi ŋu bum alo atsi dzi fũu ɖe etsɔme ŋu o. Dzi ate ŋu aɖe le fonye ne metsɔa nu siwo nɔnye te ŋu wɔna tsã le sɔsɔm kple nu siwo megate ŋu le wɔwɔm fifia o. Biblia gblɔ be nɔnɔme sesẽ siwo me tom míele fifia la nye “ɣeyiɣi vi aɖe fe xaxa si nu mesẽ o,” ne míetsɔe sɔ kple mɔkpɔkpɔ si le mía si be míava nɔ agbe tegbee eye míagadze dɔ azɔ o.— 2 Korintotɔwo 4:17; Nyaɖeɖefia 21:1-4.
Bu nya sia ŋu: Nu kae kpe ɖe Emmaline ŋu be dzi meɖe le efo o? Aleke wò hã nàwɔ alé dzi ɖe fo ne èle nɔnɔme sesẽwo me tom?
Nu si me Emily to
Esi menɔ sekɛndrisuku la, blanuiléledɔ dze tɔnye dzi. Dɔlélea wɔe be tɔnye trɔ zu ame bubu kura. Tso ɣemaɣi la, blanuiléle si gbɔ eme, vɔvɔ̃ madzemadzee kple dzimaɖitsitsi atraɖii ɖe kpe na tɔnye. Ele avu wɔm kplii fe 15 sɔŋue nye esia. Etena ɖe edzi ŋutɔ be yeléa blanui nenema gbegbe evɔ enya be naneke medzɔ si ta yealé blanui nenema hafi o.
Yehowa Ðasefowoe míenye eye míafe hamea me tɔwo kpena ɖe mía ŋu ŋutɔ. Míafe haxɔsetɔwo nyoa dɔme hesea nu gɔme na mí ale gbegbe, eye ame aɖeke mena tɔnye se le eɖokui me be yefe wɔfe aɖeke megale hamea me o. Ale si tɔnye le dzi dom le efe nɔnɔmea me na be meva lɔ̃e vevie wu tsã.
Edzroam vevie be tɔnye naganɔ abe ale si wònɔ tsã ene—enɔ lãmesẽ nyui me, metsia dzimaɖi ɖe naneke ŋu o, eye wònɔ dzidzɔ kpɔm. Fifia etena ɖe dzinye ŋutɔ be ele be wòanɔ avu wɔm kple seselelãme manyomanyo siwo le abe futɔ makpɔmakpɔ aɖe ene gbe sia gbe.
Ke hã, tɔnye kua kutri vevie be yealé dzi ɖe fo ɣesiaɣi. Nyitsɔ laa esi efe dɔa gaho nɛ vevie la, edzea agbagba be yeazã ɣeyiɣi vi aɖe atsɔ axlẽ Biblia gbe sia gbe, ne anye kpukpui ʋɛ aɖewo koe hã. Esia do ŋusẽe ŋutɔ. Biblia fe akpa sue aɖe xexlẽ gbe sia gbe nenema xɔe ɖe agbe. Mekpɔ dzidzɔ ɖe tɔnye ŋu ɣemaɣi wu ɣeyiɣi bubu ɖe sia ɖe.
Nya siwo le Nehemiya 8:10 doa dzidzɔ nam ale gbegbe, afi ma gblɔ be: “Dzidzɔ si tsoa Yehowa gbɔe nye miafe mɔ́ sesẽ.” Nyatefe matrɔmatrɔe wònye. Dzidzɔ si mekpɔna le nɔviwo dome ne mede kpekpeawo hele gome kpɔm le wo me la daa gbe le nye dzi si xɔ abi la ŋu. Enana agbe ɖoa menye ŋkeke bliboa katã. Tɔnye fe kpɔɖeŋu nyuia na mesrɔ̃e be nɔnɔme sesẽ ka ke mee mato o, Yehowa le klalo ɣesiaɣi be yeakpe ɖe ŋunye.
Bu nya sia ŋu: Aleke Emily kpe ɖe tɔa ŋu esi wòdze dɔ vevie? Ne ame aɖe le blanuiléledɔ lém la, aleke nàte ŋu akpe ɖe eŋu?


text: 7 Eye Yerubaal, si nye Gideon,+ kple ame siwo katã le eŋu la fɔ ŋdi kanya va fu asaɖa anyi ɖe Harod-tsidzɔfe la gbɔ, eye Midiantɔwo fe asaɖa la le wofe dziehe le More togbɛ la gbɔ le bali la me.2 Yehowa gblɔ na Gideon be: “Ame siwo le ŋuwò la sɔ gbɔ akpa, be matsɔ Midiantɔwo ade asi na wo.+ Ne menye nenema o la, Israel ava fu asi akɔ ɖe ŋunye agblɔ be: ‘Nye ŋutɔ nye asie xɔ nam.’+3 Eya ta meɖe kuku, gblɔ na ameawo be: ‘Ame si ke le vɔvɔ̃m eye dzi mele efo o la negbugbɔ yi afe.’”+ Ale Gideon do wo kpɔ. Ame akpe blaeve vɔ eve trɔ dzo, eye ame akpe ewo susɔ.4 Ke Yehowa gagblɔ na Gideon be: “Ameawo gasɔ gbɔ akpa kokoko. Kplɔ wo yi tɔ la to, ne mado wo kpɔ na wò le afi ma. Ne megblɔ na wò be, ‘Ame sia ayi kpli wò’ la, eya neyi kpli wò, gake ne megblɔ na wò be, ‘Ame sia mayi kpli wò o’ la, eya megayi o.”5 Ale wòkplɔ ameawo yi tɔ la to.Eye Yehowa gblɔ na Gideon be: “Ðe ame siwo katã ɖuɖɔ tsi la abe avu ene kple ame siwo katã dze klo kpe nu ɖe eme noe la ɖe vovo.”6 Ke ame siwo ku tsia kple asi no la le ame alafa etɔ̃. Ame mamlɛawo katã dze klo kpe nu ɖe tsia me noe.7 Yehowa gblɔ na Gideon be: “Matsɔ ame alafa etɔ̃ siwo ku tsia kple asi no la axɔ na mi, eye matsɔ Midiantɔwo ade asi na mi.+ Ke na ame mamlɛawo katã natrɔ ayi afe.”8 Eya ta woxɔ mɔdzinuɖuɖuwo kple kpẽawo le ameawo si, eye wòɖo Israel ŋutsu mamlɛawo ɖe afe, ame alafa etɔ̃awo koe wòkpɔtɔ ɖi. Ke Midiantɔwo fe asaɖaa le balia me le anyime ɖaa.+9 Le zã ma me la, Yehowa gblɔ nɛ be: “Tso nàdze asaɖa la dzi, elabena metsɔe de asi na wò.+10 Ke ne èle vɔvɔ̃m na wo dzi dzedze la, kplɔ wò dɔla Pura miayi asaɖa la me.11 Ðo to nya si gblɔm wole, eye dzi aɖo fowò* nàdze asaɖa la dzi.” Eya ta eya kple efe dɔla Pura ɖi yi aʋakɔ siwo ho va la fe asaɖa nu.12 Ke Midiantɔwo, Amalektɔwo kple Ɣedzefetɔwo+ katã xɔ bali la me kpaŋkpaŋkpaŋ abe ʋetsuviwo ene; eye wofe kposɔwo mele xexlẽme o,+ wosɔ gbɔ abe futake ene.13 Esi Gideon va la, ŋutsu aɖe le drɔ̃e lĩm na ehavi be: “Drɔ̃e si meku lae nye esi. Ƒobolo nogoe aɖe mli togotogoe va Midiantɔwo fe asaɖa la me. Eva ɖo agbadɔ aɖe gbɔ helɔe sesĩe ale gbegbe be wòmu.+ Ɛ̃, elɔ agbadɔa wòtrɔ ta tu hemu gbloo.”14 Eye ehavia gblɔ be: “Menye nu bubu aɖekee o, ke boŋ Israeltɔ Gideon,+ Yoas vi la, fe yie. Mawu tsɔ Midiantɔwo kple wofe asaɖa blibo la katã de asi nɛ.”+15 Esi Gideon nya se drɔ̃e la kple egɔmeɖeɖe+ ko la, ebɔbɔ de ta agu. Emegbe egbugbɔ va Israel fe asaɖa la me gblɔ be: “Mitso, elabena Yehowa tsɔ Midiantɔwo fe asaɖa la de asi na mi.”16 Ema ŋutsu alafa etɔ̃ la ɖe aʋalɔgo etɔ̃ me, eye wòtsɔ kpẽ+ kple ze fuflu siwo me akakatiwo le la de wo katã si.17 Eye wògblɔ na wo be: “Minɔ kpɔyem, eye miwɔ nu si tututu mawɔ. Ne meva ɖo wofe asaɖaa gbɔ la, miwɔ abe ale si tututu mewɔ ene.18 Ne meku kpẽa, eye ame siwo katã le ŋunye hã kui la, miawo hã miku kpẽawo le asaɖa la ŋu godoo, eye miado ɣli be: ‘Yehowa tɔe, Gideon tɔe!’”19 Gideon kple ame alafa ɖeka siwo le eŋu la va asaɖa la nu le zãdomeŋudzɔɣi* fe gɔmedzedze, esi woɖɔli dzɔlawo teti ko. Woku kpẽawo,+ eye wogbã ze siwo le wo si la.+20 Eye aʋalɔgo etɔ̃awo ku kpẽawo hegbã zeawo. Wolé akakatiawo ɖe mia, eye wolé kpẽawo ɖe ɖusi, eye wodo ɣli be: “Yehowa kple Gideon fe yie!”21 Ɣemaɣi katã la, wo dometɔ ɖe sia ɖe tɔ ɖe etefe le asaɖa la ŋu godoo, eye aʋakɔ blibo la katã de afɔ du me nɔ ɣli dom nɔ sisim.+22 Ame alafa etɔ̃awo le kpẽawo kum, eye Yehowa na wo dometɔ ɖe sia ɖe trɔ efe yi ɖe nɔvia ŋu le asaɖa blibo la katã me;+ eye aʋakɔ la si va se ɖe Bet-Sita, ɖo ta Zerera va do ɖe keke Abel-Mehola+ fe golɔgoewo ke le Tabat gbɔ.23 Eye woyɔ Israel ŋutsuwo tso Naftali, Aser kple Manase blibo+ la va fo fu, eye wonya Midiantɔwo ɖe nu.24 Gideon dɔ ame ɖo ɖe Efrayim tonuto blibo la katã me gblɔ be: “Miyi ɖadze Midiantɔwo dzi, eye miɖaxe mɔ le tɔtsofewo va se ɖe keke Bet-Bara kple Yordan nu ke.” Ale woyɔ Efrayim ŋutsuwo katã fo fu, eye woyi ɖaxe mɔ le tɔtsofeawo va se ɖe keke Bet-Bara kple Yordan nu ke.25 Wolé Midiantɔwo fe amegã eve siwo nye Oreb kple Zeeb hã; wowu Oreb le Oreb-gakpe+ la dzi, eye wowu Zeeb le Zeeb fe wainfiãfe. Wonya Midiantɔwo ɖe nu,+ eye wotsɔ Oreb kple Zeeb fe tawo vɛ na Gideon le Yordan nuto la me.